Inoiz baino ikusezinago — Eibar.ORG | Eibarko peoria\nHemen zaude: Hasiera / Blogak / Volgako Batelariak / Inoiz baino ikusezinago\nIbon Egaña 2006/04/10 10:25\nBidaia baten aitzakian, hainbat apunte solte Venezuelako literaturaz, Angel Gustavo Infanteren hitzaldi bat lagun hartuta.\nVenezuelara hiru asteko opor-bidaian ateratzera doan bidaiariak, maletak egiten ari dela, kezkaz irakurri du Volgako Batelariak webgunean Juan Bonillari egindako elkarrizketan idazleak esandakoa: berak literarioki bidaiatu besterik ez duela egiten. Egiten ari zen maleta utzi eta pentsatzen geratu da une batez: zer ote da literarioki bidaiatzea? Bidaiariak, noizean behin literatur kritikak egiten dituenez, eta literatur aldizkari (tira, literatur blog) bateko partaide denez, agian berak ere literarioki bidaiatu behar lukeela esan dio bere buruari. Baina zer arraio da hori? Bonillaren hitzak irakurtzen jarraitzen du: "hiri batean astebete ematen baduzu, erreportaje bat egin dezakezu. Hilabete bat pasatzen baduzu, honezkero idatzi dezakezu liburu bat". Kontsolatzen da bidaiaria pentsatuz bere egonaldia ez dela hilabetera heltzen, eta gainera, Pako Aristi aurreratu zitzaiola eta ez duela, beraz, kronikarik egin beharko. Pentsatzen du, azkenean, ziurrenik ezer idatziko ez badu ere, hango literatura zerbait irakurtzea eta liburu-denda batzuk miatzea erdizka literarioki bidaiatzea izan litekeela agian. Edo horren suzedaneo bat, besterik ez bada.\nEta orduan jarri da pentsatzen: zein idazle venezuelar ezagutzen du? Minutu pare batez buruari buelta batzuk emanda, ez zaio izenik bururatzen, Martin Ugalderena ez bada, eta ez daki horrek kontatzen duen. Ziurrenik ez. Bururatzen zaizkionak azkenean ez dira venezuelarrak; kolonbiarrak, edo uruguaiarrak edo beste edozein herri latinoamerikarretakoak dira. Googlatzen hastan da orduan, eta pixkanaka azaltzen doazkio izen batzuk, idazle hilenak gehienak: Rómulo Gallegos , Uslar Pietri eta ordura arte inoiz entzun gabeko beste izen batzuk. Edizio zaharretan, hemengo liburutegietan ere badaudela ikusten du katalogoetan. Fondo gordeetan gehienak. Ez asko, hala ere. Eta idazle gazterik batere ez, jakina.\nHeldu da Caracasera, eta hondartzako egonaldiek, teleferiko bertigo-eragileetako joan-etorriek, gaueko bizitzak eta bestelako turismo ez literarioak uzten dion tarte apurretan, eta ingurukoak gehiegi ez aspertzen saiatuz, sartu-irtenak egiten ditu liburu-dendetan. Lehen eskuko informazioa eskuratu nahian, G. euskaldun-venezuelarrari galdetu dio hango literaturaz, eta erantzun dio berak badituela egoera politikoari buruzko liburu batzuk etxean, iraultzaren gorabeherak eta XXI. mendeko sozialismoa azaltzen dutenak. G.-k gobernuan egiten du lan. Eskertzen dio, baina literatura lanak nahi dituela erantzun dio bidaiariak. M. mexikar venezuelatartuari galdetzen dio liburu-dendei buruz, eta honek galdetzen dio: "Eduki politikodun literatura nahi duzu?". Bidaiariak ez daki nola ez oso fribolo gelditu eta aldi berean ez gezurrik esan. “Ez bereziki” erantzuten dio azkenean. Iraultza prozesuan dagoen gizartean axalkeria ote da literaturaz galdetzea? Eurozentrismo itsuaz ote dabil bera ere? Eta ez da erretorikoa galdera.\nCaracasen kale-ixkina bakoitzean dauden zentro komertzialetako batera eraman dute bidaiaria. Liburudenda bi topatu ditu bertan, biak ere liburu "praktiko" eta "teknikoei" eskainiak. Jakina, literatura ez da ez bata ez bestea. Hala ere, bietako batean bada literatur lanik. Erakusleihoan daukate idazle venezuelar baten liburua, nobela historikoa, Toti venezuelarraren traza hartzen dio, ez daki zergatik, eta liburua inguratzen duen zinta gorriak eman dio atentzioa: "2000 ejemplares vendidos" irakurtzen da bertan. Venezuelako momentuko fenomeno literarioa da. Kalkulatzen hasten da, 24 milioi biztanle, 2000 ale… Konparatzeko mania alu hori.\nBolivar etorbideko liburu-denda bat ere bisitatu du, eta Arte Ederretakoa ere bai. Lehenengoan, sartu eta erosle baino dendari gehiago, zer nahi duen galdezka. "Literatura… venezuelarra" esaten du erdi lotsaz, eta aurpegi arraroz begiratzen dion dendariak goiko solairura bidaltzen du. Txoko batean, bi apal, ez gehiago. Arte Ederretakoan, zerbait gehiago: Gobernuak argitaratutako edizio merkeak, modan jartzen ari den nobela beltz eta poliziakoaren aleak, literatura erotikoa, baita bestelakorik ere. Hiruzpalau liburu erosita doa kalera: Salvador Garmendia delako baten ipuinak eta memoriak, Luis Britto Garcíaren ipuin-bilduma bat, antologia bat. Ikusi dituen denda gehienetan, ezagunak egin zaizkio, Caracasko pare bat argitaletxe salbu (Alfadil, Monte Avila editores…), literatura venezuelarra argitaratzen duten editorialak: Mondadori, Alfaguara... Pentsatzen du orduan multinazionalek muturra sartu dutenerako merkaturik izan behar duela literatura venezuelarrak, baina, irakurri duenez, editorialaren kapitalak ez bezala idazle venezuelarren liburuek apenas zeharkatzen dute herrialdearen mugarik. Are gutxiago Espainiara eta Europarantz.\nEuskal Herrira itzultzekotan dela, aireportuan azken bolivarrak zertan ahitu (jakina, Europan bolivarrak aldatzen saiatuz gero barrez lehertuko litzaizkioke) aurrera-atzera dabilela, liburu-denda bat ikusi du, liburuak ez ezik txokolatinak eta Chavezen itxurako panpin tamaina guztietakoak saltzen dituena. Liburu gehienak, kasualitatea, idazle venezuelarrenak. Handik 200 metrora, duty free esparruan bertan, beste liburu-denda bat. Oraingoan, Chavezen panpinarik ez, eta guztia goi eta behe idazle venezuelarren lanez josia. Saiakerak, poesia, ipuinak, nobelak, biografiak… Ordurako, baina, txanponak baino ez zaizkio geratzen, txokolatinak erosteko lain, eta lehendik erosiak zituen liburuekin hasten du bueltako bidaia. Miarritzeko edo Bilboko aireportuko liburu-denda bat irudikatzen du, euskal literaturako liburuez gainezka. Baina ez, bestelakoak dira hango souvenirrak.\nEuskal Herrirako bidaian, zalantza ernatzen zaio, ez du uste oso literarioki bidaiatu duenik. Badaki ezetz. (Baina ze ostia da hori?) Ez daki, eta hori da okerrena, literatura venezuelarraz lehen baino gehiago ote dakien, plazerez irakurtzen ari den zenbait idazle gorabehera. Ez ote da liburu-denda egokietara joan? Denbora gutxiegi eman ote du? Ez da lasai geratu, eta berriro erositako liburuetan eta sarean hasi da bila. Ustekabean topatu du Angel Gustavo Infanteren hitzaldi hau. Irakurrita, apur bat lasaitu da. Agian ez da bere turista-begi miopea soilik hango literatura ikustea oztopatu diona.\nDuela hogeita hamar urte estreinakoz ikusi nuen literatura venezuelarra mundu latinoamerikarraren aldamenean. Fenomenoa nire batxilergoko zorrotik ateratzen zen gaztelaniako klase orduetan, galeria higikor baten itxurapean, zuri-beltzezko erretratuez osatua, hondo laranja edo horixkaren gainean, honek nabarmenagotu egiten zituelarik Quiroga, Gallegos, Darío, Neruda eta García Márquez-en hazpegiak, testu liburuaren azala ilustratzen zuten eta nire miresmena erdiesten zuten hirugarren mundu honetako beste hainbat aurpegiren artean.\nPeña Hurtado zaharraren karneten itxurako estanpa haiek obretara eraman ninduten eta hala erdietsi nuen lehen ezagutza mosaiko baten inguruan, zeina osatzen baitzuten franja zentraleko ahots zenbaitek, Karibeko hondartzetakoek eta hegoaldeko lur irmoetakoek, non ozen entzuten ziren boomeko egileen ahotsak. Narratiba latinoamerikarrak, erakargarri eta ahaltsu, beste asmakeria europar bat zirudien, kokapen transkulturatuen gainean eraikia, aniztasunaren barruan batasun ilusioa proiektatzeko sortua.\nXX. mendearen lehen erdian tradizio bat ezartzeko saiakera egin zen, zoritxarrez jarraipenik izan ez zuena, arrazoi estra-literarioak medio. Badira arrazoi politiko eta geo-politikoak, infra- eta supra-egiturazkoak, hasi Gómezen kabinete ilustratutik eta petrolioak sortutako paradisu artifizialetaraino. Ideal Nazional berriak Guillermo Menesesi bidea ematen dio Parisko baretasunean La mano contra el muro-ren egituraz gogoetatzeko, baina ez dio lekurik ziurtatzen Latinoamerikan.\nBigarren erdialdean, hirurogeiko hamarkadaren amaieran, País portátil-i (hemen) emandako Seix Barral-en Biblioteca Breve sariak boomean sartuko ginelako ilusioa eragin zigun eta hainbat identitate ezaugarri lehertu ziren nadaista kolonbiarren eta ballenero venezuelarren artean. Britto García, Sequera eta Romerok eskuratutako Casa de las Américas sariek geure burua eskualdean nortasunez ordezkatzeko esperantza luzatu zuten; aitzitik biolentzia politikoak itotako eremuan egin genuen aurrera eta horrek utopiaren fedearen galera kolektibora darama, berekin dakarrelarik fikzioaren atzera-egite gisako bat, fragmentaziora eta testualismora garamatzana.\nEta hain justu hortxe ateratzen dut nire galeria ibiltaria Peña Hurtadoren liburuan, eta ez dut bertan "ahots berrien" aurpegirik aurkitzen, izan ere hauek doi-doi Centro de Estudios Latinoamericanos Rómulo Gallegos berri-berrian biltzen dira, eta, jakina, beren etxeko sukaldeetan baino ez dituzte ezagutzen. Tailer horretatik, kritikaren arabera, ezinezko narrazioak, desrealizatuak eta esperimentalak ateratzen dira; beste hitzetan esanda: Venezuela Handiaren hondamendi administratiboaren errealitatea ez kopiatzen ez kontatzen duten ipuinak.\nBien bitartean, nagusien diskurtso nobelistikoak gerrilla-borrokaren eraginez eta historiaren birplanteaketaz dihardu. Zorionez errealismo magikoa gainbehera dator eta son-ari esker herri kantu urbanoa sartzen da eta hala berdintzen gara koru karibear eta marginalarekin, melodia periferikoa hedatuz, eta gure patu kubatar eta puertorricoarra, kolonbiarra justifikatuz (…)\nZaila da azken hamabost urteotan gure narratibak mundu latinoamerikarrean izan duen integrazio, diferentzia edo kontrastea neurtzea. 1990ean Habanara joan nintzen eta Carlos Sandovali 2002an Liman gertatu zitzaiona jazo zitzaidan: Casa de las Américas-ek antolatutako idazle gazte latinoamerikarren kongresuan bildutako inork ez zuen gure idazleen ezer irakurria (…) Sandovalen arabera, Alberto Fuguet-ek Salvador Garmendia aipatu zuen: "tipo sinpatikoa, bizarduna, zahartua"; ez zion ezer irakurria. Arazoa ez da soilik kanpokoa, oharkabean igarotzen gara geure artean ere. Hala gertatu zen Reni Marchevskak apailatutako El cuento hispanoamericano actual (hemen), 2002an Sofian argitaratutako antologiarekin: Mempo Giardinelli eta Wilfredo Machado jaso zituen, eta ez zen ezer aipatu, ez da ezer aipatzen horri buruz gure eremuan.\nKontua da, orain, nola kokatzen garen Volpi eta Andahaziren artean. Eta hemen erantzunak baino galdera gehiago sortzen dira: zein ikuspegitatik begiratzen diogu geure buruari? Merkataritzazkotik ala estetikotik? Merkataritzazkotik freskoak gaude: ez dago agente literariorik eta liburuaren transnazionalek herrialdean bertan soilik saltzen dute, saltzen dutenean. Estetikarenetik ere: gure narratibak xarma diskretua eragiten du, soilik tribu literarioaren artean kontsumitzen dena, kontsumitzen denean, nahiz eta neurri, kategoria eta taila guztietako idazleak ditugun, zaharrak eta berriak, edo berriak eta berrituak, Torres eta Mata Gil kasu.\nOrduan, batek, gupidarik gabe larrutzen gaituztenean bezala, galdetzen dio bere buruari: zertan egin dugu huts? Nik neuk ez dakit, egia da gure historia ere krisi eta kontraesanen gainean mugitzen dela: globalizatuta eta bakarrik gaude aldi berean. Dagoeneko ez dauzkat Peña Hurtadoren karta-sortatxoak eskura eta ondorio begi-bistako bezain ez-zientifiko bat baino ez dakart: inoiz ez gara orain bezain ezezagunak izan.\nBidaiaria Angel Gustavo Infanteren nobelen bila ibili zen liburu-dendetan, orain gogoratzen da, baina, jakina, ez zuen alerik aurkitu. Pentsatu du gero agian ez dagoela estaturik gabeko hizkuntza txiki bateko idazlea izan beharrik ikusezina izateko. Baina, pentsatu du, konparatzeko mania puta hau…


Gilbert irabazle Vueltan | Kirola | Berria.info\nAsteartea, 2013ko maiatzak 21 - 12:55\nGilbert irabazle Vueltan\nBihar, mendiko etapa. Etzi amaituko da Vuelta.\nBerria.info 2012-09-07 - 19:02:14\nPhilippe Gilbertek (BMC) irabazi du Espainiako Vueltako 19. etapa: Peñafiel-Lastrilla, 178,4 kilometro. Etapa lasaia izan da. Bukaeran bi kilometroko aldapa zuten; behe samarrean jo du erasoa Gilbertek, beste batzuekin batera, eta ia harrapatu dute bukaeran. Aurtengo Vueltako bigarren etapa garaipena du. Alejandro Valverde sartu da bigarren, denbora berean; tropel txiki baten buruan heldu da.\nSailkapen nagusian Alberto Contadorrek segitzen du lider. Valverde dago bigarren, 1.35era. Hirugarren Joaquim Rodriguez, 2.21era. Azken biek gaur denbora sari batzuk lortu dituzte, baita helmugan hiru segundoko tartea ere Contadorrekiko. Denera, Valverdek harekiko hamazazpi segundo, Rodriguezek zazpi. Laugarren Chris Froome dago, 9.48ra.\nBihar 20. etapa korrituko dute: Faisanera-Bola del Mundo, 170,7 kilometro. Maila bereziko Bola del Mundo mendian bukatuko da. Aurretik, lehen mailako hiru mendate eta bigarren mailako bat izango dituzte.\nIgandean amaituko da Vuelta, Madrilen.


Begirada bat atzerantz | Iritzia | Berria\nMabel Cenizo - Caritas Gipuzkoa\nUrteko azken egunetan, urteko laburpen moduan, hamabi hilabetez gizarte moduan bizi izan ditugun gertaera garrantzitsuenak entzuteko aukera izaten dugu, zenbait ikuspegitatik. Eta, balantze horretan, urte berrirako erronkak adierazten zaizkigu; hots, zer utzi dugun atzean, konponduta, eta zer dagoen konpontzeko.\nCaritas Gipuzkoak ere egiten du bere analisia, eta, artatzen eta laguntzen ditugun ehunka pertsonaren bizitzaren ikuspegitik, zer erronka dauden azaleratzen dugu. Kezka moduan, bi gizarte-egoera nabarmentzen ditugu, eta bi dira, halaber, proposatzen ditugun konponbideak.\nPobrezia gaztetu egin da\nPandemiaren hasiera-hasieratik, Caritas ohartu da gure gizarte-arretaren zati handi baten hartzaileak, zuzenean edo zeharka, 30 urtetik beherako pertsonak direla. Datu esanguratsua eta kezkagarria da; ohartarazten digu sistema publikoak ez dituela gazteenak babesten, eta agerian jartzen du gazte horiek ez dutela hobetzeko itxaropenik eta horrek guztiak kezka eragiten duela haien etorkizunean, eta, beraz, baita gizarte osoarenean ere.\nLana, diru-sarrerak eta etxebizitza\nEgoera horrekin eta gizarte-talde horrekin lotuta, erronka moduan, politika publikoek hiru arlotan sortu behar dituzte aukerak.\nLan duina, bizitzeko adinako diru-sarrerak lortzeko. Diru-sarrerak, lan ezari edo lan prekarioari aurre egiteko. Eta, azkenik, etxebizitza izatea, funtsezko beharra da eta. Hiru zutabe horiek garatu egin behar dira, familien zaintza-beharrak kontuan izanda.\nPobrezia harremanekin lotuta dago\nZailtasun ekonomikoak dituzten pertsonek familia edo gizarte-sarerik ez dutelako edo sare horiek urriak direlako ere izaten dute egoera hori. Bada datu adierazgarri bat: Caritasek artatzen dituen pertsonen ehuneko handi bat bakarrik dauden pertsonak dira, familia edo gizarte-sarerik ez dutenak konponbide bat emateko beren egoera ekonomikoari, edo bizitzarako hura bezain garrantzitsuak diren beste gauza batzuei; esaterako, gaixo daudenean zainduak izatea...\nElkartasun babeslea eta komunitarioa\nCaritasek azpimarratu egin nahi du Gipuzkoako gizartea solidarioa dela, eta aitortu egin behar dio hori gizarteari. Erakundeko boluntarioen kopurua nabarmen handitzea eta herritarren ekarpen ekonomiko ezberdinen bidez jasotako ekarpenak eskertzen ditugu.\nHoriei esker, besteak beste, familiei zuzeneko laguntzak eskaini eta kudeatu ditugu oinarrizko beharrak asetzeko. Zentzu horretan, Duintasuna eta autonomia elikatu sentsibilizazio-kanpaina ere bultzatzen ari gara.\nElkartasuna auzotartasun bihurtu beharra dago, inguratzen gaituztenekiko kezka zintzoa izatea, elkar topatzea, elkarrizketa eta parte-hartzea bilatuz. Itxaropenez betetako urte zoriontsua opa dizuegu!


Esperientziak, proiektuak eta programak - Hezkuntza-premia berezietako hezkuntza laguntza - Euskadi.eus\nAgindua, 2018ko azaroaren 28koa, Hezkuntzako sailburuarena. Honen bidez, diru-laguntzetarako deialdi bat egiten da, ikasle etorkinentzat kulturartekotasuna sustatzeko programak eta ikasle hasi berrien hizkuntza indartzeko programak garatzeko. (L2. Hezkuntza inklusiboa eta aniztasunerako arreta)\nErakunde onuradunak: Deialdi honen onuradun izan daitezke Lehen eta/edo Derrigorrezko Bigarren Hezkuntzan itundutako unitateak dituzten ikastetxe pribatuen pertsona edo erakunde titularrak eta Oinarrizko Lanbide Heziketa emateko Hezkuntza Sailaren diru-laguntzak jasotzen dituzten ikastetxe pribatuen edo udal titulartasunekoen pertsona edo erakunde titularrak. Ikastetxe horiek guztiek Euskal Autonomia Erkidegoan egon behar dute, eta 7. artikuluan deskribatzen diren diruz lagundu daitezkeen jarduerak egin behar dituzte.\nEskabideak aurkezteko epea: 2018ko abenduaren 19tik 2019ko urtarrilaren 18ra, biak barne.


Zumardi Apartamentua - Pensión Zumardi en Deba\nZumardi Apartamendua apartamentu berria da, estilo minimalista eta teknologia berrienekin hornituta dago, Debako hondartzaren ondoan dagoen urbanizazio lasai batean kokatuta. Apartamendua guztiz hornitutako egongela-jangela eta terraza handiz osatuta dago. Apartamentua 6 lagunentzako da.\nPrezio onena lortu\nErreserbatu orain eta ordaindu Pentsioan\nErreserbak bertan behera uzteko aukera\nApartamentua: 6 lagunentzako lekua, guztiz hornitutako sukaldea (labea, hozkailua, garbigailua, mikroondas, kafe-makina, ontzi garbigailua, txigortzailea, irabiagailua, eskaria burdina), 2 logela bikoitz (150 zentimetro) eta 2 ohe dituen gela (90 zentimetro) ) 2 komun, egongela eta terraza.\nEraikinak igogailua du\nSarrera ordua: 15: 00-etatik aurrera.\nIrteera ordua: 11: 00etan\nEz da erretzea onartzen\nBesteen deskantsua errespetatzen dugu: festak edo ekitaldiak ez dira onartzen\nHelbidea: Marina Kalea, 12 – 20820 – DEBA (Gipuzkoa)\nTelefonoa: +34 943 192 368


Ohikuntza – Gizapedia\nOhikuntza ikaskuntza ez-asoziatibo edo estimulu bakarrekoa da, estimuluaren ondorioz subjektuak duen erantzuna gutxitzea dakarrena, estimulua behin eta berriz errepikatzean subjektua nolabait horretara ohitu eta bere hasierako erantzuna abantailarik ez dakarkiola hautematen duenean. Horren adibidea pertsona batek ezagutzen ez duen txakur bat zaunka hastean sentitzen duen beldurra da, denboraren poderioz gutxitzen joango dena, txakurrak zaunka besterik ez duela egiten ikusita. Ohikuntzaren efektua dago estimuluaren maiztasunarekin eta intentsitatearekin dago loturik: zenbat eta maizago izan estimulua, ohikuntza orduan eta sendoagoa izango da; zenbat eta indartsuagoa estimulua, ohikuntzaren efektua orduan eta txikiagoa izango da. Ohikuntza ez da ikaskuntza ez-asoziatibo bakarra: sentsibilizazioa edo asetasuna ere estimuku bakar baten eraginez gertatzen den ikaskuntza da.\nOhikuntza ez da nahastu behar ikaskuntzarekin zerikusia ez duten beste erantzun mota hauekin:\nnekea, giharren erantzun fisiologikoa besterik ez dena;\nmoldaera sentsoriala, zentzumenek estimuluen errepikapenaren aurrean erantzuteko duten sentikortasunaren gutxitzea.\nBeste hizkuntzetan: ingelesez, habituation; gaztelaniaz, habituación.


Gehiengoaren ameskeria - Zientzia Kaiera\nBaliteke noizbait ideia bitxiak entzun izana Interneten (edo beste komunikabideren batean), jende askok defendatuak, baina gure intuizioak onartzen ez dituenak. Hori gertatu da azkenaldian, esate baterako, COVID-19aren aurkako txertoen inguruan azaldu diren usteekin. Fenomeno horri gehiengoaren ameskeria deitzen zaio eta matematikak erabiliz (grafoen teoria eta sare konplexuen teoria, hain zuzen ere) nola aztertu ahal den ikusiko dugu.\nLehenik eta behin, definitu dezagun zer den gehiengoaren ameskeria: sare batean (sare sozial batean adibidez), gutxiengo batek duen ustea gehiengoak gehiengoaren ustetzat jotzen duenean gertatzen den fenomenoa da. Gehiengoaren ameskeria Lerman, Yan eta Wu ikertzaileek aztertu zuten lehen aldiz The “Majority Illusion” in Social Networks artikuluan. Ondo ulertzeko zertan datzan fenomeno hau, ondoko adibidea erabiliko dugu.\nSareak aztertzeko, grafoak erabiltzen dira normalean. Goiko irudian 14 erpineko grafo bat ikus daiteke. Grafo honetan bi motatako erpinak daude: laranjak eta urdinak. Hortaz, sare honetan bi iritzi posible daudela pentsatuko dugu (COVID-19aren txertoen aldekoa eta txertoen kontrakoa, adibidez), erpinen koloreek aldeko edo kontrako iritzia adierazten dutelarik. Alegia, kolore laranjako erpinak COVID-19aren txertoen alde daudela onartuko dugu eta kolore urdineko erpinak, berriz, txertoaren kontra. Horiek horrela, argi ikusten da gehiengoa txertoaren aldekoa dela sare honetan eta gutxiengoa kontra. Hala ere, ikusiko dugu gehiengoaren ameskeriaren fenomenoa gertatzen dela sare honetan, hau da, nodo gehienek pentsatzen dutela gehiengoa txertoen kontra dagoela.\nGrafo honetako ertzek erpinen arteko harremanak adierazten dituzte. Hau da, bi erpin lotuta badaude, haien iritzia partekatzen dute beren artean (edo kontaktuak direla ere esango dugu). Hala nola, 1 erpina eta 8 erpina lotuta daudenez, 1 erpinean dagoen pertsonak ikusi ahal du zein den 8 erpineko pertsonaren iritzia, eta 9 erpinean dagoen pertsonak ikusi ahal du zein den 1 erpineko pertsonaren iritzia. Horrela, 1 erpinari galdetzen badiogu bere kontaktuen artean zein den txertoaren aldeko iritzia, haren erantzuna zein izango da? Berak, bi erpinekin lotuta dagoenez (8 erpinarekin eta 11 erpinarekin, alegia) eta bi erpin horiek txertoaren kontrakoak direnez, bere kontaktu guztiak txertoaren kontrakoak direla ondorioztatzen du. Bestalde, 5 erpinarekin gauza bera egiten badugu, konturatuko gara lau erpinekin dagoela lotuta (2 erpinarekin, 6 erpinarekin, 8 eta 11 erpinarekin, alegia) eta lau erpin horietatik hiru txertoaren kontra daudela eta bat alde. Hortaz, 5 erpinak ondorioztatzen du bere kontaktuen gehiengoa txertoaren kontra dagoela. Izan ere, grafo honetako beste erpin laranja guztiak begiratzen baditugu, konturatuko gara erpin laranja bakoitzaren kontaktu guztiak (edo gehiengoa) txertoaren kontrakoak direla. Horrela, kolore laranjako nodo bakoitzak (argi gera bedi, sare honetan dauden 14 nodoetatik 11 erpin kolore laranjakoak dira eta, hortaz, gehiengoa kolore laranjako erpinak dira) pentsatuko du txertoaren kontrako iritzia gehiengoa dela eta, arestian ikusi dugun bezala, hori ez da horrela.\nEta zergatik gertatzen da hori? Kolore urdineko erpinek kontaktu asko dituztelako eta kolore laranjakoek, berriz, gutxi. Edo grafo teoriako terminoak erabiliz, kolore urdineko erpinak gradu handiko erpinak dira eta kolore laranjakoak, ordea, gradu txikikoak. Gainera, erpin bakoitzak ezin du ikusi sare guztiaren iritzia, baizik eta beraren kontaktuena baino ez.\nArgi dago goiko adibidean ez dela zaila jakitea erpin guztien iritzia (izan ere, 14 erpin besterik ez daude). Alabaina, gaur egungo sare sozialetan parte hartzen duen gizaki kopurua askoz ere handiagoa da eta sortzen den grafoaren konplexutasuna erraldoia da. Beraz, sare hauetan ezin da jakin zein den erpin guztien iritzia. Horregatik, askotan agertzen da gehiengoaren ameskeria deituriko fenomenoa gaur egungo sare sozialetan. Fenomeno honetaz baliatzen dira publizitatea egiteko, esate baterako. Izan ere, kontaktu asko duen jendeak (gradu handiko erpinak, alegia) produktuak erakusten ditu YouTubeko bideoetan eta, hori egiten dutenean, produktua jende askok ikustea lortzen dute.\nBukatzeko, gehiengoaren ameskeriari esker, okerrak diren usteak ontzat eman ahal ditugula jakinarazi nahi dizuet (goiko adibidean, txertoaren kontrako iritzia, adibidez). Horregatik, komeni da ahalik eta iturri gehienetara jotzea fenomeno baten alde edo kontrako iritzia sortu aurretik.\nLerman, K., Yan, X., Wu, X-Z. (2016). The “Majority Illusion” in Social Networks. PLoS ONE, 11(2), e0147617. DOI: https://doi.org/10.1371/journal.pone.0147617\nArgitalpen-data: 2021/06/30 · Atala: Dibulgazioa, Kolaborazioak


EUSKADI.-Eibarko (Gipuzkoa) ur hornidura berria inauguratu da, bederatzi milioi eurotik gorako inbertsioa egin ondoren\nEibarko ur horniduraren sistema berria inauguratu dute gaur Gipuzkoako Foru Aldundiko Garapen Iraunkorreko diputatu Carlos Ormazabalek eta Eibarko alkate Miguel de los Toyosek. Azpiegitura berrirako 9.313.423 euroko inbertsioa egin behar izan da eta\n%50ean finantzatu dute Gipuzkoako Foru Aldundiak eta Gipuzkoako Ur\nKontsortzioak. Gipuzkoako Ur Partzuergoko ordezkariek\nere parte hartu dute ekitaldian.\nInauguraziorako, XX. mende hasierako Sagarerreka tunelaren sarreran eraikitako deribazio etxola aukeratu da. Tunel horrek 1.770 metro ditu eta zangarik egin gabe hodi berriaren zati bat instalatzeko baliatu da.\n500 milimetroko diametroko galdaketa hodiaren 6.920 metro eraiki dira, bai eta diametro bereko eta Sagarerreka tunela zeharkatzeko alde batetik hormigoiz babestutako beira zuntza duen poliester indartuzko 1.770 metro eroanbide ere. Tunel hori eroanbide berrirako erabiltzeko, aurrez 2.765 m3 lokatz atera eta tunelaren sarreran nahiz irteeran sarbide etxolak eraiki behar izan dira. Halaber, deribazio etxola berriak eraiki dira Soraluze, Iragorri, Uki eta Ipurua/Tutulukuarako.\nUrkulutik datorren emaria erregulatu ahal izateko, ur eroanbidearekin batera zuntz optikoaren bidez komunikazio abiadura handiagoa ematen duen horniduraren parametrorik garrantzitsuenen egoera denbora errealean kontrolatzen duen teleaginte sare bat instalatu da. Horretarako, beharrezkoa izan da Urkuluko EUAn dagoen toki zentrala zabaltzea, bertan sartzeko instalazio berrien urruneko estazioak eta Aixola presarako lotura. Teleaginteko sare horrek Urkulu eta Aixolako sistemak lotzen ditu.\nIazko abuztura arte, Eibar hainbat lekutik hornitzen zen, nagusiki, Aixolako urtegitik, horrek hornitzen baitu udalerriko goiko\nalderdia, Ipurua eta Tutulukuako tangen bitartez. Hiriaren beheko zatia Iragorri eta Urkiko tangetatik hornitzen da eta bi horiek hargune propioak dituzte.\nAixolako urtegiak 2,76 hm3-ko biltegiratze bolumena eta 150 l/s gutxi gorabeherako erregulazio gaitasuna ditu, eta hortik 15 l/s Ermua hornitzeko erabiltzen dira, 135 l/s geratzen direlarik Eibarrerako.\nIragorriko tangak hainbat bilketaguneko sistema du. Deba ibaiaren\nadarrak diren Sagar (420 ha-ko arroa) eta Sasibeltz (60 ha-ko arroa)\nerreketan hasten da. Eroanbideak tunel banatzailea zeharkatzen du Deba eta Egoren arroen artean, tangara iristeko. Bestalde, Urkiko tangak, hurrenez hurren 72 eta 76 ha-ko arroak dituzten Txonta eta Unbe erreketako ekarpenak erregulatzen ditu.\nBatzuetan ekarpen horiek guztiak ez dira nahikoak izan eta ezin zen hornidura bermatu lehorte urteetan. Halaber, Iragorri eta Urkiko\ntangetan tratatutako uren kalitatea ez zen egokia. Adibide argia izan\nzen 1989-1990eko lehortea, Eibarko Udalak Bergaratik behin-behinekoz ura eraman zuen hiriak jasaten zituen ur mozketak arintzeko.\nArazo horiek konpontzeko, Gipuzkoako Lehortearen aurkako Planean Debagoieneko udalerriak hornitzen dituen Urkuluko hornidura sarea Eibarko tanga nagusiekin lotzea ahalbidetu duen konponbidea aztertu zen. Horrek 170 l/s ekarpena egin du, Aixolatik datorren emariarekin bateratuta, hiriari emari eta kalitate bermeko ur hornidura ziurtatzen diolarik.\n370 aldiz ikusita


2018arekin batera OKEko jokalariak zelaira buelta | El Diario Vasco\nOiartzun2018arekin batera OKEko jokalariak zelaira buelta\n2018arekin batera OKEko jokalariak zelaira buelta\nXabier Lapazaran. / BASTEROBERRI\nBigarren mailako nesken partida bertan behera eta Erregionaleko mutilek 0 eta 2 galdu\nBASTEROBERRI OIARTZUN. Martes, 9 enero 2018, 08:41\nPasa den asteburuan, OKEko zenbait talde berri ere futbol zelaira bueltatu dira. Nahiz eta eguraldiak ez zuen askorik lagundu. Elur kontuak izan genituen Oiartzunen ere, baina hala eta guztiz ere jokatu ziren Ugaldetxon jokatzekoak ziren partidak. Kanpoan jokatzen zuten taldeek, ordea, ez zuten zorte bera izan.\nBigarren mailako neskak kasu. Osasunaren aurka jokatu behar zuten OKEko neskek igande eguerdian, Iruñean. Goizean abiatu ziren Oiartzungo neskak autobusez Iruñera. Bertara iritsitakoan jakinarazi zieten partida elurra zela eta bertan behera utziko zutela. Alper-bidaia egin ostean berriro ere etxera bueltatu behar izan zuten. Oraindik ez dakite noiz errekuperatuko duten partida.\nErregionaleko mutilen taldeak larunbatean jokatu zuen Pasaiaren aurka Karla Lekuona zelaian. Euria, elur-bustia zein elur malutak ere ikusteko aukera izan zen partidan zehar. Hasieratik gogor zelairatu ziren pasaiarrak. Partida hasi eta minutu gutxira sareratu zuten lehen gola; bigarrena, berriz, bigarren zatiaren bukaera aldera. Oiartzuarrak ez ziren fin ibili, baina epailearen zenbait erabakik polemika handiak sortu zituen. Halere, oiartzuarrek izan zituzten aukera apurrak ez zituzten aprobetxatu.\nPreferenteko mutilek zorte gehixeago izan zuten. 2018ari hasiera ederra eman zioten, 2-0 irabazita etxean Sanpedrotarra taldeari. Oraingoan, Eki Sagarzazuren eta Ibai Kortabitarteren golei esker gailendu ziren aurkariari. Ohorezko kadeteek ere etxean jokatu zuten Hondarribiaren kontra; husna berdindu zuten. Ohorrezko haurrak, hauek ere Ugaldetxon, 1-2 galdu zuten Touringen kontra. Lehen haurren taldeak ere Karla Lekuonako anexoan jokatu zuten, 0-7 galdu zuten Beti Onaren kontra. Haur txikiek Hondarribian jokatu zuten 2-0 galdu zuten, kanpoan.\nNesketan, territorialeko taldeak igandean jokatu zuen Fanderiako zelaian Touringen kontra. Husna berdindu zuten. Hainbat arrazoi, tartean eguraldia, ez zen golik zelairatzerik izan. Ohorezko neska kadeteek 4-0 irabazi zuten etxean Urola taldearen kontra. Haur-8 mailako neskek 0-12 garaitu zuen Fanderiako zelaian Touring taldea.\n«Azkena izan dadila» lelopean hasi eta bukatu zen igandeko bertso saioa Oi(h)artzun filosofikoa dator


Etikotasuna, efikazia — Eibar.ORG | Eibarko peoria\nHemen zaude: Hasiera / Blogak / Nire uste harroan / Etikotasuna, efikazia\nXabier Mendiguren 2006/02/08 14:32\nBehin baino gehiagotan egin dut hemen, gai baten haritik tiraka jarraituko dudala agindu eta gero egin ez, gogo faltaz edo burua beste zerbaiten dudalako bertan behera utzi lehengo hizpide hura. Orain dela 25 urteko otsailari buruzkoan hitza bete beharko dut ordea, han ez bainuen ia ezer esaten, filmaren trailer hutsa egin banu bezala.\nJose Maria Ryan-en hilketaz hitz egin nezake, adibidez. Ingeniaria, Iberduero Lemoizen eraikitzen ari zen zentral nuklearreko burua. ETA militarrak bahitu egin zuen eta astebeteko epea eman enpresari zentrala eraisteko, bestela hil egingo zutela-eta. Iberduerok ez zuen pausorik eman eta ETAk hil egin zuen. Horraino hemerotekako datuak.\nHura mugarria izan zela esan daiteke. Batetik, ekintzaren krudelkeriagatik: Ryan langile bat zen; goi mailako teknikaria nahi bada, baina ez enpresaria, ez erabaki politiko eta estrategikoak hartzen zituena; bestalde, bistan zegoen Iberduerok ezin zuela atzera egin bahiketaren aurrean, milioi askotako inbertsioa baitzeukan jokoan. Beraz, esan liteke Euskal Herriaren zapalkuntzan zerikusi zuzenik ez zuen norbaiten kontra hotz-hotzean erabakitako heriotza-zigorra izan zela hura. Gehiago ere etorriko ziren gero, baina estilo horretako lehena ez bazen lehenengoetakoa izan zen hura.\nBestetik, baina, eraginkorra izan zen. Borroka luzea zeraman ETAk Iberdueroren kontra energia nuklearra zela-eta, han-hemen lehergailuak zartaraziz etengabe, eta hainbat hildako ekarri zizkion saialdi horrek. Komite Antinuklearrek ere era guztietako protesta eta manifestaldiak antolatu zituzten, eta horietako batean hil zuen Guardia Zibilak Gladys del Estal, Tuteran. Erabakigarria, baina, Ryanen exekuzio hori izan zen; Ryanen lekua hartu zuen ingeniaria ere hil egin zuen ETAk handik urtebetera-edo, eta orduan Iberduerok bertan behera utzi behar izan zuen zentralaren eraikuntza, lanaren ardura hartu nahiko zuen ingeniaririk topatu ezinda edo.\nHorra, bada, marrazturik geratu zen koadroa: borroka armatua gogorra da, gupidagabea da, baina emaitzak lortu daitezke. Ondorio hori atera zuen jende askok 1981ean, eta horrek zerikusi zuzena izan zuen ezker abertzalean gertatu zenarekin: ETAren alde lerratu zen jende asko, modu akritikoan, HBren bide anti-instituzionalistak indarra hartu zuen gazteen artean, eta Euskadiko Ezkerrak utzi egin zituen, pixkanaka, ordura arte defendatu izan zituen ideia abertzaleak.\nGauzak aldatu egiten dira ordea. Zer gertatu zen Miguel Angel Blanco PPko zinegotziaren bahiketa eta hilketarekin? Hau ere hurrengo batean jarraitzeko utziko dut, ez dakit benetan jarraituko dudan baina.


Euskal Herria Bildu - Bakartxo Ruiz: “Bihar Donostiako kaleetan, askatasunean eta bakean bizitzeko erabakia hartu duen herria abian dagoela erakutsiko dugu”\nBakartxo Ruiz: “Bihar Donostiako kaleetan, askatasunean eta bakean bizitzeko erabakia hartu duen herria abian dagoela erakutsiko dugu”\n“Bakea, Erabakia” lemapean bihar Donostian deitutako manifestazioan parte hartzeko deia egin dute Nafarroako EH Bilduko kideek, “larunbat honetan bakea eta normalizazio politikoa lortzeko beste urrats bat egingo dugu. Izan ere, herri honek, modu batean edo bestean, ondo asko ezagutzen ditu gatazka etengabean bizitzeak dituen ondorioak. Herri honek bakean bizi nahi dugula aldarrikatu du behin baino gehiagotan eta EH Bildu osatzen dugunok horretarako lan egin dugu, lan egiten ari gara eta lan egingo dugu” adierazi du Bakartxo Ruizek. Agerraldian EH Bilduko kide, parlamentari eta zinegotzi ezberdinek parte hartu dute, manifestazioarekin bat eginez. Bakartxo Ruiz eta Asun Fernandez de Garaialde parlamentariek hartu dute hitza.\n“Konponbiderik nahi ez dutenei, gatazka etengabean aritu nahi dutenei bi hitz esan behar diegu: erabakia eta bakea. Erabakia herri honek bere etorkizunaren jabe izan nahi duelako, eta bakea elkarbizitza bermatu nahi duelako” esan du Bakartxo Ruizek, “UPN, PSN eta PPri ere mezua, utz ditzaten albo batera, aste honetan bertan izan dituzten jarrerak, utzi ditzatela atzean konponbidearen oztopo diren aintzinako mezuak, eta batu daitezela konponbidera, hori baita Nafarroako jendarteak nahi duena”.\nZentzu berean mintzatu da Asun Fernández de Garaialde, “gatazka eta sufrimendua gure herritik baztertu nahi ditugu betiko. Inposizioa baino defendatu nahi ez dutenek jakin behar dute Euskal Herriak bere bidea hartu nahi duela, hartu behar duela, eta bide hori bakean egin nahi duela” eta gaineratu du “ia lau urte pasa dira, Aieteko nazioarteko bake konferentzian, gatazkaren behin betiko konponbiderako aukera eta esperantza ireki zitzaizkiola Euskal Herriari. Baina Estatu espainolak eta frantsesak konponbiderako aukera honi eta herri honen esperantzari ateak itxi nahi dituzte”.\nAste honetan bertan, Madrilen, Diputatuen Kongresuan gertatutako ere gogora ekarri dute “Sabino Cuadra, Madrilgo Kongresutik kaleratu dute, herri honek pairatzen duen inposizioa salatzeagatik. Inposizioa babesten eta bermatzen duen Espainiako Konstituzioa salatzeagatik. Argi dugu herri honetan sufrimendu eta injustizia asko daudela eta horiek gure kaleetatik desagerrarazteko ez dugula atsedenik hartuko”.\nManifestazioan parte hartzeko deia gogoratuz bukatu du Bakartxo Ruizek agerraldia “Larunbatean Donostiako kaleetan askatasunean eta bakean bizitzeko erabakia hartu duen herria abian dagoela erakutsiko dugu eta ezarri ahal dizkiguten oztopo guztien gainetik erabaki hori gauzatuko dugula”.


Mundu mailan hainbat ihesaldik izan duten ospea ikusita, beti deitu dit atentzioa Euskal Herrian gertatu direnei buruz ze literatura gutxi dagoen. Horregatik, euskal gatazkari lotuta, azken 50 urteetan gertatu diren hamar ihesaldiren kronika proposatu gura dizuet hurrengo orrialdeetan. Batzuk aski ezagunak izango dira… eta ezezagunak beste hainbat. Bukaera zoriontsudunak zenbait… eta gaizki ateratakoak beste hainbeste. Bakarka egindakoak… edo kanpoko laguntzaz burutuak.


EskuBIDEAK aktiBATUZ, erresistentziatik alternatibara - - Tolosaldeko ataria\nEskuBIDEAK aktiBATUZ, erresistentziatik alternatibara\nMaider Jauregi 2016-04-30 10:00\nEmakume erresistente eta errepresaliatuek jaso dute aurten omenaldia Elgetan, Intxortako egunean. Kolpe militar faxistaren aurka borrokan aritutakoak gogoan izan dituzte, eta haiekin batera, ondorengo diktadura militarraren aurkako erresistentzian parte hartzeagatik errepresaliatutako emakumeek ere bai.\nMilizianak, laguntza zerbitzuetan aritu zirenak, erizainak, lubakiak eraikitzen ibilitakoak, erreportariak, bonbardaketetan hildakoak, fusilatuak, zaurituak, bortxatuak izan zirenak, kaskamotz utzi zituztenak, deportatuak, erbesteratuak... haietako asko dagoeneko ez daude gure artean, baina beste zenbait bizirik dira. Pilar, Teresa, Amaia eta Trini ugari ditugu, oraindik, egia, justizia eta erreparazio zain.\nElgetako ekitaldian gonbidatuen artean izan dira Hernaniko Zikuñaga paper fabrikan lanean aritutako hainbat emakume, zapalkuntzaren aurrean erresistentzia erakutsi zutenak, haiek ere. 1967. urtea zen, «beso erorien greba» egiten hasi zirenean. Enpresak lan erritmoan kontrol gehiago jartzea erabaki zuen eta neurri hark soldata jaitsiera garrantzitsua zekarren paperaren manipulazio sailean ziharduten 32 emakumeentzat. Hiru egun besterik ez zituen behar izan Guardia Zibilak gatazkan esku hartzeko. Ez ziren hargatik grebalariak kikildu eta hilabete baino gehiago luzatu zuten protestaldia.\nEsan behar da ez zela erabateko greba izan, Zikuñagako gizonezkoek ez baitzuten bat egin emakumeen borrokarekin. Lanean jarraitu zuten, harik eta protestaren ondorioz produkzio katea eten zen arte.\nGizonezkoen elkartasunik izan ez arren, emakume haiek ez ziren bakarrik sentitu, elkarren babesa zuten. Denak trintxera berean zeuden. Silvia Federici feminista italiarrak orain gutxi elkarrizketa batean gogoratzen zigun, ezinezkoa dela zapalkuntzari aurre egitea, ez bagaude ziur ondoan norbait izango dugula. Zenbait komunitatetan, zapatista esaterako, elkarrekin ematen duten denbora komunitatearen beraren ezaugarri oso garrantzitsua bihurtzen da.\nDenbora lapurtu egin digu kapitalismoak. Elkarrekin hitz egin, egon eta antolatzeko aukerarik gabe utzi gaitu. Eta ez da halabeharrez gertatu den zerbait. Botereak aski ongi jakin izan du kontrola garai bakoitzera egokitzen.\nFedericiren gogoetari erantzuten dio LABetik aurtengo Maiatzaren Lehenerako egiten dugun deiak. Prekarietateari aurre egiteko langileok elkar hartzeko deia da gurea. Erasoen aurrean planto egin eta alternatiben defentsan gure asmoak eta indarrak batzeko deia.\nAurten ez diogu inori ezer eskatuko. Prekarietatearekin amaitzeko borondaterik ez duena behartu egin beharko dugu, eta horretarako arrazoi izatea ez da nahikoa, indarra behar dugu. Indarra izateko denbora hartu, eta denborarekin, indar egin.\nIgandez bada ere edo igandea delako, har dezagun astia eskuBIDEAK aktiBATUZ, alternatiben defentsan elkarrekin kalera ateratzeko. Bertan ikusiko dugu elkar!


Ostirala, 2014ko Uztailaren 11(e)an 08:05\nOsteguna, 2014ko Urtarrilaren 16(e)an 10:58\n%-n argitaratua Ekoizleak Productores\nAsteartea, 2013ko Abenduaren 03(e)an 12:28\nOiz Egin Durangaldeko eta Lea-Artibaiko ekoizleen elkarteak euskararen egunean euskararen aldeko aldarria egin gura du. Abenduaren 3an, ez ezik, erabil dezagun gure hizkuntza egunero eta ahal dugun egoera gehienetan naturaltasunez.\nZaindu dezagun maite dugun hori, gure hizkuntza, gure ingurua, gure kultura eta herrialdea. Euskara plazara!.\nAstelehena, 2013ko Azaroaren 18(e)an 07:25\nAsteazkena, 2013ko Irailaren 25(e)an 06:05\nOstirala, 2013ko Abuztuaren 02(e)an 11:14\n%-n argitaratua Errezetak Recetas\nOstirala, 2013ko Abuztuaren 02(e)an 08:53\nItziar Urionaguena durangar gaztea da Oiz Egin produktuen zozketaren irabazlea. Itziarrek, parte hartu zuen Facebook Oiz Egin orrian egindako zozketan eta parte hartzaile guztien artean bera suertatu da irabazlea.\nAurretik, zozketa egin eta lehenengo irabazlea ez zen agertu. Bigarrenez zozketa burutu genuen eta Itziarri egokitu zitzaion. Ondorioz, Durangaldea eta Lea-Artibaiko Oiz Egin produktuez osaturiko otzara ederra eraman du. Guztira, 98 pertsona hartu dute parte zozketan.\nEspero dugu Itziarrek otzaragaz sekulako gozatu ematea!!!\nOtzarak zituen produktuak:\nOlasagasti antxoen xerrak\nOlasagasti Hegaluzea kontserban oliba oliotan\nLea-Artibai Arabi mermelada\nAtxarte Idiazabal Gazta erdia\nLea-Artibai barazki krema\nLea-Artibai piper txorizeroen mamia\nLea-Artibai Arabi purea ekologikoa.\nAstelehena, 2013ko Uztailaren 22(e)an 09:28\nSei Ermiten Ibilbide turistiko hau Iurreta eta Garaiko baselizak lotuz, paseo atsegina egitera gonbidatzen gaitu. 15 kilometroko bide atsegina da hau, oinez, bizikletaz edota autoz egin dezakeguna.\nIbilbide hau Iurretako San Migel elizaren aurrean hasten da. Hortik, Iurretako Amatza eta Goiuria auzoak zeharkatuko ditugu. Ondoren, Garaiko Santa Katalina eta Momoitioko baselizetatik igaroko gara. Momoition, baselizaren ondoan, nekropolia dugu. Hemendik, Durangaldeko bistarik ederrenetarikoak ditugu.\nAzkenik, Garaizarrera jaitsi eta hortik berriro San Migel elizara iritsiko gara Iurretan. Ermita bakoitzaren ondoan, informazio iragarki bat jarri dute QR kodea erabiliz. Iurretan eta Garain banatuko dira baita ere ibilbideren inguruko informaziodun eskuliburuak.\nIbilbideak natura, ondarearen ezagutza eta kirola uztartzen ditu.\nOsteguna, 2013ko Uztailaren 18(e)an 09:17\n5 orrialdea 17-koa


Higidura erlatiboa translazio uniformeaz\nBidaien iraupenak konparatzea\nHigidura erlatiboa aztertzen hasteko aukeratzen diren ariketak sinpleak izaten dira, eta intuizio hutsez planteatu eta ebatz daitezke, abiadura erlatiboaren kontzeptua ez baita zaila.\nIbai baten ur-korrontea ekialderantz doa c=3 m/s-ko abiaduraz. Txalupa bat uretan mugitzen da v=4 m/s abiaduraz urarekiko:\nKalkula bedi txaluparen abiadura lurrarekiko, korrontearen alde mugitzen ari denean eta korrontearen aurka mugitzen ari denean.\nKalkula bedi zenbat denbora tardatuko duen txalupa horrek O-tik P-ra joan eta etorriko bidaia egiten, bi puntuen arteko distantzia d=100 m bada.\nTxaluparen abiadura lurrarekiko, korrontearen alde ari denean, c+v da, alegia 7 m/s.\nTxaluparen abiadura lurrarekiko, korrontearen aurka ari denean, c-v da, alegia -1 m/s.\nTxalupak joaneko bidaia egiten tardatzen duen denbora hau da: t1=d/(v+c)\nEta bueltako bidaia egiten tardatzen duen denbora hau da: t2=d/(v-c)\nDenbora totala bien batura da:\nZenbakizko datuok ordezkatuz gero: t=800/7=114.3 s.\nKasu honetan txalupak ibaia alboz albo zeharkatzen du, eta bi baldintza ezberdin gerta daitezke:\nTxaluparen v abiadura urarekiko korrontearen c abiadura baino handiagoa izatea.\nTxaluparen v abiadura urarekiko korrontearen c abiadura baino txikiagoa izatea.\nLehen kasua: v>c\nIbaiaren ur-korrontea ekialderantz doa c=3 m/s-ko abiaduraz. Txaluparen abiadura urarekiko v=4 m/s da.\nNolakoa izan behar da txaluparen norabidea justu O-ren parean dagoen P punturaino iristeko? Alegia, norantz apuntatu behar du txalupak, gero P punturainoko ibilbide zuzena lortzeko?\nKalkula bedi orduan, zein den txaluparen V abiadura lurrarekiko.\nJoaneko osteran, txaluparen V abiadurak lurrarekiko iparralderanzko norabidea izan behar du.\nBatura bektoriala honela egin behar da: V=v+c beraz\nVj=(v·cosθ i+v·sinθ j)+ci\nedo osagaiak bananduz,\nBi ekuazio horietako lehenarekin, θ angelua kalkula daiteke: cosθ= -c/v.\nEta bigarren ekuazioarekin, txaluparen V abiadura kalkula daiteke lurrarekiko (edo baita ere, V hiruki zuzenaren katetoa denez, eta v hipotenusa eta beste katetoa c).\nItzuliko ostera erabat analogoa da, beraz denbora totala bikoitza da:\nZenbakizko datuok ordezkatuz,\nTxaluparen abiadura lurrarekiko ateratzen da.\nTxaluparen norabideak osatzen duen angelua ekialde-mendebalde norabidearekin: θ=138.6º.\nEta bidaiaren iraupena, t=2·37.6=75.6 s\nBigarren kasua: v<c\nTxaluparen v abiadura urarekiko korrontearen c abiadura baino txikiagoa denean, ezinezkoa da ibaia zuzenki eta desbideratu gabe zeharkatzea, beraz P puntua desplazatuta egon beharko da.\nTxaluparen abiadura lurrarekiko batura bektorial hau da: V=v+c\nV=(v·cosθ i+v·sinθ j)+ci=(c+v·cosθ) i+v·sinθ j\nEta bidaiaren t iraupena eta x desplazamendu horizontala kalkula daitezke:\nDesplazamendu horizontala minimoa izan dadin,\nTxalupa θm angelu horrekin abiatuz x desplazamendua minimoa da, eta kasu horretako t iraupena:\nIraupena minimoa da sinua -1 denean, hau da, 2θm=270º denean, edo θm=135º.\nBidaiaren iraupena minimoa da txaluparen abiadura honelakoa denean: v= -c·cos135. Hau da, korrontearen norabidearekiko txalupa θm=135º angeluaz abiatuz gero. Bidaiaren iraupena eta x desplazamendu horizontala baldintza horietan:\nIbaiaren korrontea ekialderantz doa c=4 m/s-ko abiaduraz. Txalupa uretan mugitzen da v=3 m/s-ko abiaduraz.\nDesplazamendu minimoa lortzen duen angelua kasu honetan θm=138.6º da, desplazamendua xm=88.2 m, eta iraupena t=50.4 s.\nTxaluparen abiadura v= -c·cos135 izan balitz, hau da, , orduan desplazamendu minimoa sortzen duen angelua θm=135º izango litzateke, desplazamendu hori xm=100 m eta joaneko osteraren iraupena tm=50.0 s.\nIbaiaren korrontea ekialderantz doa c=3 m/s-ko abiaduraz. Txalupa uretan mugitzen da v=4 m/s-ko abiaduraz eta θ=90º-ko norabidea du, alegia, txalupak justu iparrerantz apuntatzen du.\nKalkula bedi txaluparen abiadura lurrarekiko.\nIbaiaren zabalera d=100 m bada, kalkula bedi bidaiak zenbat iraungo duen.\nZenbat desplazatzen da txalupa ekialderantz, ibaiaren beste ertzeraino iristean?\nNorantz apuntatu behar du txalupak itzuliko ostera egitean, berriro P-tik O-ra iristeko?\nZein izango da itzuliko bidaiaren iraupena?\nTxaluparen V abiadura lurrarekiko beste bi abiaduren batura bektoriala da: alde batetik txaluparen v abiadura urarekiko (ura bare balego bezala) eta bestetik ur-korrontearen c abiadura lurrarekiko.\nBatura bektoriala hau da: V=v+c\nVsinα i+ Vcosα j=ci+vj\nAbiadura erresultantearen V modulua hau da:\neta ipar-hego norabidearekin α angelua osatzen du:\nJoaneko bidaiaren iraupena hau da t1=d/v,\nEta ekialderanzko desplazamendu horizontala x=c·t1=c·d/v. Edo bestela, irudiak erakusten duen hiruki zuzenean, x=d·tanα=d·c/v.\nAipaturiko datuok ordezkatuz:\nTxaluparen abiadura erresultantea lurrarekiko V=5 m/s da, eta bere norabideak ipar-hegoarekiko α=36.9º-ko angelua osatzen du.\nIbaia zeharkatzeko bidaiaren iraupena, t=25 s.\nEta txalupa beste ertzera iristean duen desplazamendu horizontala, x=75 m.\nHurrengo galdera pixka bat zailagoa da: Norantz apuntatu behar du txalupak itzuliko ostera egitean, berriro P-tik O-ra iristeko?\nIrudiak erakusten duenez, kalkulatu behar duguna, b angelua da, alegia zein norabidetan apuntatu behar den txaluparen v abiadura korrontearekiko, horren ondorioz V abiadura erresultanteak a angelua (lehendik ezaguna) osa dezan lurrarekiko, ipar-hego norabidearekin.\nBektoreen batura kalkulatu behar da: V=v+c\n-V·sinα i+ -V·cosα j= -v·sinβ i -v·cosβ j +c i\nV·sinα= v·sinβ -c\nbaina a lehendik ezaguna da: tanα=c/v\nEkuazio horietatik ez da zailegia frogatzea: β=2α. Horretarako, erlazio trigonometriko hauek erabili behar dira:\nEta txalupak berriro O puntura itzultzeko osteraren iraupena hau da:\nHemen erabili den erlazio trigonometrikoa hau da: 1+tan2α=1/cos2α\nBidaia osoaren iraupena:\nEta datuak ordezkatuz:\nTxalupa apuntatzen den norabidea, ekialde-mendebalde norabidearekiko: θ=90+β=90+2α=163.8º\nItzuliko osteraren iraupena: t2=89.3 s eta bidaia osoarena: t=25+89.3=114.3 s\nIbaia zeharkatzeko joaneko osteraren iraupena minimoa da hirugarren kasuan (t1=25 s), bigarren kasuaren iraupena baino txikiagoa baita (v>c kasua: t1=37.6 s). Baina itzuliko osteraren iraupena hirugarren kasuan (t2=89.3 s) bigarrenean baino luzeagoa da (t2=37.6 s). Guztira, joana eta etorria kontutan izanda, bigarren kasuko iraupena (t=75.6 s) txikiagoa da hirugarren kasukoa baino (t=114.3 s) eta horixe da hain zuzen ibaia zeharkatzeko denbora minimoa.\nLehenengo kasuaren iraupena (t=114.3 s) hirugarrenaren iraupen bera da.\nTxaluparen abiadura urarekiko: v (ura geldi balego izango lukeena).\nKorrontearen abiadura lurarekiko: c.\nTxaluparen norabidea (norantz apuntatzen den) θ angelua laukian idatziz edo desplazamendu-barrari eragiten: angelu hau adierazteko, ekialde-mendebalde norabidea hartu da erreferentzia gisa.\nHasiera botoia sakatu (joaneko ostera egiteko) eta gero Hasi botoia.\nTxalupak joaneko bidaia egiten du pareko ertzera iritsi arte. Itzuliko ostera abiatzeko, idatz bedi θ angelu berri bat eta saka ezazu berriz Hasi botoia.\nTxalupa hasierako posiziora eramateko Hasiera botoia sakatu behar da.\nProgramaren leihatilak onartzen duen zabalera maximoa 100 metro da, eta txalupa gelditu egiten da horrenbeste desplazamendu horizontal atzematen duenean. Itzuliko bidaia abiatu aurretik kontu izan txaluparen θ angeluarekin.\nTxaluparen abiadura urarekiko: v=4 m/s\nKorrontearen abiadura: c=3 m/s\nHasiera botoia sakatu.\n1 adibidearen saiakuntza:\nHar bedi θ=0º (korrontearen norabide bera) idatziz edo desplazamendu-barra mugiarazten.\nNeur bedi txalupak korrontearen alde 100 metro burutzeko tardatzen duen denbora: t1 .\nTxalupa gelditu egingo da 100 metro ibili ondoren\nHar bedi θ=180º (korrontearen aurka) idatziz edo desplazamendu-barra mugiarazten.\nNeur bedi txalupak korrontearen aurka 100 metro burutzeko tardatzen duen denbora: t2 .\nDenbora biak batu bidaiaren iraupen osoa kalkulatzeko: t= t1+ t2\n2 adibidearen saiakuntza:\nHasiera botoia sakatu txalupa jatorrian kokatzeko.\nIdatz bedi θ=138.6º (justu bidaia zuzena lortzen duena) eta Enter botoia sakatu programak datua onar dezan.\nNeur bedi txalupak beste ertzera iristeko tardatzen duen denbora: t1 .\nTxalupa beste ertzean dagoenean eta itzulikoa abiatzeko:\nAngelu bera erabiliz, θ=138.6º,\nNeur bedi txalupak jatorrira itzultzeko tardatzen duen denbora: t2 .\n3 adibidearen saiakuntza:\nHar bedi θ=90º idatziz edo desplazamendu-barra mugiarazten.\nIdatz bedi θ=163.8º (justu ibilbide bera lortzen duena) eta Enter botoia sakatu programak datua onar dezan.


BI URTE ETA GERO..... - KARMELA\nBI URTE ETA GERO…..\nKRML 2016/02/10 2016/02/28 Ez dago erantzunikBI URTE ETA GERO….. sarreran\n[av_video src=’https://www.youtube.com/watch?v=4MUrdtQnkW0′ format=’16-9′ width=’16’ height=’9′]\n2 urte luze daramatza Karmelo ikastola zaharreko lokalak itxita, 2 urtez bizirik eta erabilerarik gabe. Denbora-tarte horretan ikastolaren egoera eskasten joan da, zahartzen eta zikintzen.\nGure nahiak eta asmo onak argi azalduz, etengabeko PARTE-HARTZE prozesu bat jarri dugu martxan, guztion artean espazioak izan behar zuen filosofia eta erabilira zehazteko, bai eta hainbat dinamika eta ekintza sozial aurrera eramateko ere: rokodromoa, liburutegia, ikasketa gela, haurrekin eta haurrentzako sortutako espazioa, jantokia eta sukaldea, zine emanaldiak,….\nHorregatik, Urtarrilaren 23ko Asanblada Irekirako gonbidea zabaltzen dizuegu.\nProiektuak, guztion ahotsa eta indarra behar baitu inoiz baino gehiago.\nIKASTARO BERRIAK MARTXAN


Ilusinoa zalantzen ganetik - Deia\nIlusinoa zalantzen ganetik\nTaldeko jokalari bakotxak bere buruarekiko exijentzia maila igo behar dau\nramon basaldua 10.09.2020 | 14:04\nAURREKO denboraldia amaitu zan moduan hasiko jaku ikasturte barria. Partiduak ateak itxita jokatuko dira eta zale barik jokatu behar horrek baldintzatu egingo dau lehiaketea. Are gehiago Athletic bezalako talde batentzat. San Mamesko zaleriaren babes eta bultzadeari esker lortu ditue puntu asko zuri-gorriek Katedralean. Edozelan be, denboraldi erakargarria dugu aurretik. Hirugarren urtea beteko dau Garitanok San Mamesko aulkian eta ia hirugarrenean Europarako sailkapena eskuratzen dauen.\nZalantza bat baino gehiagogaz ekingo deutso talde zuri-gorriak lehiaketeari. Izan be, denboraldi aurrea be berezia izan da, taldean pisu handia daukien jokalari batzuk etxean konfinatuta egon behar izan diralako mamarroaren kontrolean positibo emon ostean. Ondorioz, prestaketea ez da ohikoa izan. Eibarren aurkako partiduan Garitanok garbi itxi eban ez daukala aldaketa handirik egiteko asmorik hamaikakoan. Aurten be Athleticek ez dau fitxaketarik egin -oraingoz behintzat- plantilea indartzeko eta entrenatzaileak Bilbao Athleticetik igotako gazteen freskotasuna besterik ez dauka taldeak dituen gabeziak konpontzen laguntzeko. Aldaketa bi egon daitekez hamaikakoan: Aurreko denboraldiko zatirik handienean lesionaturik egon zan Óscar de Marcos sartu daiteke eskoiko hegalean Caparen ordez. Beste alde batetik, Jon Morcillo gazteak ondo baliatu dauz entrenatzaileak emondako aukerak denboraldi aurreko partiduetan eta leku bat euki leike hasierako hamaikakoan ezker aldetik.\nMunianek esan dau fitxaketarik ez dagoanez, jokalariek aurrepausu emon behar dabela denboraldi honetan. Erronka ederra bota dau Athleticeko kapitainak. Jokalari bakotxak hausnarketa sakona egin beharko leuke eta bere buruarekiko exijentzia maila igo. Aurrepausua emon behar dabenen artean Asier Villalibre dago. Aurreko denboraldian erakutsitako zertzeladak konfirmatu egin behar ditu. Izan be, Athleticek daukan arazorik handiena golak sartzeko orduan dator eta Gernikako aurrelariak asko lagundu leike arlo horretan. Iñaki Williams, taldeko jokalari frankizia ren ekarpena aurreko urtekoa baino nabarmen handiagoa izan behar da, golak sartzeko orduan batez be.\nZarraga eta Morcillo izan dira zuri-gorrien denboraldi aurreko protagonista nagusienetakoak. Morcik ezker indartsua dauka eta lotsabakoa da aurkariaren atera begiratzeko orduan. Horrelako jokalari bat behar dau Athleticek ezker hegalean. Zarragak eta Vencedorrek bikotea osotu dabe zelai erdian eta ederto gidatu dabe taldearen jokoa.\nErasoan dago arazoa.


Irekia Eusko Jaurlaritza - Gobierno Vasco :: Jaurlaritzak euskal ikus-entzunezkoaren industria babestu du Berlinalen\nJaurlaritzak euskal ikus-entzunezkoaren…\n<img src="https://www.irekia.euskadi.eus/uploads/cover_photos/36741/original/zineuskadi.jpg" style="max-width:100%" alt="" />\nEusko Jaurlaritzako ordezkariak Berlinale Jaialdian izan dira egunotan euskal ikus-entzunezkoaren industria babesteko eta Cine-Regio sarearen batzarrean parte hartzeko. Bilera honetan izateaz gain, Aitziber Atorrasagasti Euskara Sustatzeko zuzendaria Basque Audiovisualek European Film Market (EFM) azokan duen standean izan da. Etxepare Euskal Institututik, Irene Larraza Kultura Sustatu eta Zabaltzeko zuzendaria izan da.\nBerlinalek antolatzen duen ekimenetako bat da Cine Regio, Europako eskualdeen funtsen sarea. Europar Batasuneko dozena bat estatu kideren eta 50 eskualde ingururen funtsak ordezkatuta daude sare honetan, Norvegiakoez eta Suitzakoez gain. Testuinguru honetan, hizkuntza ez hegemonikoetako zinemen Europako sarea eratzea baloratu da egun hauetan.\nEra berean, bigarren urtez jarraian Euskadiko ekoizleek beren stand propioa izan dute Berlinaleko European Film Marketen. Ekoizle eta banatzaileen arteko harremanak eta ideiak trukatzeko topaleku bikaina da EFM. Kolaborazio hitzarmenak lortzeko, finantzaketa bideak bilatzeko edota negozio ideia berriak garatzeko hainbat aukera eskaintzen dizkie plataforma honek profesionalei. Eusko Jaurlaritzak iaz jarri zuen lehen aldiz standa, Zineuskadiren bitartez; aurten, ia bikoiztu egin da bertaratu nahi izan dutenen zerrenda. Eiken Euskadiko Ikus-entzunezkoen Klusterrarekin eta Etxepare Euskal Institutuarekin batera sortutako Basque Audiovisual proiektuaren izenpean joaten dira gure profesionalak.\nJaialdia hasi baino lehen, bertan izateko interesa duten proiektuen katalogoa osatzen da. Aurten, 26 euskal proiektu daude: 12 dokumental, 9 fikzio eta 5 animazio; horien artean, euskarazko zazpi ekoizpen daude. Horrez gain, 18 ekoiztetxe daude aurten Basque Audiovisualeko standean. Zineuskadi elkarteko lantaldeak ‘matchmaker’ lana egiten du, alegia, harremanak errazten laguntzen die euskal profesionalei. European Film Marketen 550 enpresa eta 9.000 profesional izan ohi dira guztira.\nIrekia: Jaurlaritzak euskal ikus-entzunezkoaren industria babestu du #Berlinale-n ➡ https://t.co/P5X4RW3e3W https://t.co/igIMsa0iH7\nIrekia: Jaurlaritzak euskal ikus-entzunezkoaren industria babestu du #Berlinale-n ➡ https://t.co/nq65yJbQyv https://t.co/y3oxgfpAPv\nIrekia: El Gobierno Vasco apoya al sector audiovisual de Euskadi en la #Berlinale ➡ https://t.co/h9TZmfdcCK https://t.co/5tDRh9tPjv\nIrekia: El Gobierno Vasco apoya al sector audiovisual de Euskadi en la #Berlinale ➡ https://t.co/ZbgNJNy1RY https://t.co/cGR12CgRAp\nBingen Zupiria Kultura eta Hizkuntza Politikako sailburuak laguntza berriak eskatu ditu euskal zinemagintza sustatzeko Berlinaleren barruan antolatzen den European Film Marketen\nEuskal talentuak protagonismo handia izango du Donostiako 68. Zinemaldian


Amazon Kindle Espainian salgai | Consumer\nAmazon Kindle Espainian salgai\nLiburu elektronikoen irakurle ezaguna Amazonen Espainiako webgunean eros daiteke 99 euroren truke\nEgilea: mediatrader 2011-ko abenduak 4\nAmazon konpainiak salgai jarri du Kindle Espainiako online dendan, liburu elektronikoetarako gailuetako batean. Plataformak 99 euroan eskaintzen du Espainian, eta 22.000 bat izenburu ditu gaztelaniaz.\nIrakurleak sei bat hazbeteko pantaila du, tinta elektronikoaren teknologiaren bidez funtzionatzen duena. Horrek argitasuna ematen die irudiei eta testuei, eta eguzki-argiak eragindako erreflexuak saihesten ditu. Gainera, Espainian merkaturatutako gailuak wifi sistema bat du, eta 60 segundo inguru behar ditu liburuak deskargatzeko.\nAmazon Kindlek 1.400 liburu gorde ditzake, eta konpainiak berak dio bateriak hilabete inguru irauten duela. Gainera, plataformak irakurgailua beste gailu batzuekin automatikoki sinkronizatzeko aukera ematen die erabiltzaileei, Amazon Whispersync-en bidez. Horri esker, erabiltzaileak zuzenean sar daitezke irakurketa edozein lekutatik utzi zuen orrira.\nAmazonek Espainian salgai jarri dituen gaztelaniazko 22.000 tituluei beste 900.000 gehitu zaizkie beste hizkuntzetan eta doako liburuen katalogo zabala gaztelaniaz ere. Plataformak munduko “best-seller” ugari eskaintzen ditu, Mario Vargas Llosa, Julia Navarro edo Carlos Ruiz Zafónen lanak, besteak beste, eta hiru liburu esklusibo plazaratu ditu Kindle Direct Publishing autoargitalpen-zerbitzuaren bidez.\namazon elektronikoa Espainia kindle-eu libro-eu\nAmazonen lau jarduera ezagutu gabe\nTableta egokia aukeratzeko bost aholku


Indiba activ® - Gure tratamendutarako erreminta berria\nOso pozik gaude INDIBA activ® aurkeztu nahi dizuegulako, gure kontsultan dagoeneko eskaintzen hasi garen eta emaitza oso onak ematen ari den fisioterapia zerbitzu berria.\nBeti tratamendurik onena eskaintzeko helburuarekin, berriki INDIBA activ® therapy – CT8 teknologia duen erreminta berria eskuratu dugu. Dagoeneko gure Donostiako fisioterapia kontsultan eskaintzen ari garen fisioterapia tratamenduak hobetzeko eta hauen eraginkortasunean aurrerapauso handi bat eman ahal izango digun erreminta.\nLehen bait lehen zure eguneroko jarduerara itzuli\nGure erantzukizuna modurik onenean eta ahalik eta azkarren zuek berreskuratzen laguntzea da. Jasandako lesio edo gaitzek zuen bizitza normalarekin jarraitzea galarazi ez dezaten. Orain gorputzaren berezko berreskuratze prozesu naturalak bizkortu eta lehenengo saiotik ere mina murriztu ahalko dugu.\nINDIBA activ® bitarteko tratamenduak metabolismo zelularra aktibatzen du bere oreka berreskuratuz. Mugimenduen berreskurapena berrezarri ahalko dugu, muskulu-tonua normalizatu, beren elastikotasuna areagotu eta aldi berean hantura murrizten lagunduko digu.\nTratamenduen teknika honen eraginkortasuna eta abiadura dela eta, diziplina ezberdinetako hainbat kirolari profesionalengatik oso erabilia izan da. Horrela, lesioak saihestu eta beren entrenamenduen etenaldia murriztu egiten dute.\nJakina, ez duzu kirolari profesionala izan behar tratamendu mota honen onurez baliatzeko, nahikoa duzu lesioak saihestu nahi izatearekin edo ahalik eta azkarren berreskuratzen nahi izatea modu eraginkorrean zure gorputzaren berezko dituen berreskuratze prozesu naturalak estimulatuz.\nINDIBA activ® web orrira joan.\nHurrengo egoeretarako aterabide bat da:\nMin errepikakorrak tratatzeko\nHurrengo gaitz hauen tratamendurako ere, artrosia, periartritisa, lunbalgia, dorsalgia, zerbikalgia, zaintiratuak, hausdurak, muskulu lesioak, tendinitis eta bursitisa, iztarteko minak, tratamendu fisioestetikoak etab.\nNahiz eta Donostian erreminta mota hau dugun oso fisioterapeuta gutxi garen ere baliteke dagoeneko bere onurak ezagutu izatea. Dena dela, aukera duzu orain bere gaman azken belaunaldiko INDIBA activ® therapy – CT8arekin tratamendua jasotzeko.\nZenbat eta lehenago lesioak prebenitzen edo gaitzetaz berreskuratzen hasi hobe izango da.\nINDIBA activ® tratamendu mota hau frogatu nahi baduzu gure fisioterapia kontsultan zure zain gaude!


Alemanian 49 Artxiboa - RayHaber\n[19 / 10 / 2019] Bigarren erantzuna Imamoglu-ren eskaintza geltokira: "Oso amorru handia dut Istanbulen izenean!"\t34 Istanbul\n[19 / 10 / 2019] IMM Ezabatua Haydarpasa Sirkeciko tren geltokian\t34 Istanbul\n[19 / 10 / 2019] IMM-k arriskua ezabatzen du Gelditutako metroan\t34 Istanbul\n[19 / 10 / 2019] Tren istripua Izmir-en! .. Merkantzien trenaren bagoiak bertan behera geratu ziren\t35 Izmir\n[18 / 10 / 2019] More Noiseless Capital baten sinadurak\t06 Ankara\n[18 / 10 / 2019] Deskontu txartelaren epea Ankarako ikasleentzako harpidedunentzat\t06 Ankara\n[18 / 10 / 2019] Eskişehir Bielorrusiako Metrorako sinadura\t26 Eskisehir\n[18 / 10 / 2019] Bursa Çanakkale abiadura handiko trenaren itxaropen bakarra da!\t16 Bursa\nEgin klik mapako herrialdeetan, Alemaniako trenbide, autopista eta funikularreko albisteak irakurri!\nTechnowood-ek Lehen Saria jaso zuen Municheko Iconic Awards sarien ekitaldian.\nEmre, Technowood-eko zuzendari nagusia, Material berritzaileen kategorian lehen saria irabazi zuena, 'kategoria guztietatik harago' definitu zuena, 2019 kategoria nagusian parte hartu duten lehiakideei eman zitzaien Alemaniako Diseinu Kontseiluak antolatutako Iconic Awards 5 lehiaketan. [Gehiago ...]\nTurkiako Bulgaria kokatutako Volkswagen fabrika berrirako lehiakide handiena, bere gobernuak eskaintza pizgarriak bikoiztu egin da. VW kudeaketa adierazi Turkian eragiketak lotutako Siria istiluetan. Volkswagen (VW) erraldoi alemaniar automobilak fabrika berria ezartzeko espazioa bilatzeko [Gehiago ...]\nDHL 1969, 50-en abian jarri ziren hiru lagunek sortu zuten, itsasontzien zama dokumentuak airez eskualdetan transferitzeko asmoarekin. bere adina ospatzen. Mende erdiz logistika berritzailearen ordezkari gisa, konpainiak aitzindaria izan zen industrian gaur egun. [Gehiago ...]\nFord Puma Titanium X-k Frankfurt-en egingo du\nFord-ek bere Ford Puma Titanium X modelo berria aurkeztu du, lehen aldiz aurkeztuko duena 2019 Frankfurt Motor Show delakoan, eta datorren astean Alemaniako bisitariei ateak irekiko dizkie. Puma Titanium X berria Puma SUV inspiratutako gurutzatu berria da [Gehiago ...]\nPorscheko Porsche Taycan-en lehen kirol guztiz elektrikoa\nPorsche-k Taycan, bere lehenengo kirol guztiz elektrikoa aurkeztu du gaur, hiru kontinenteetan mundu mailako estreinaldi ikusgarria egin du. Porsche AG-eko zuzendari nagusia Oliver Blume, Berlinen ospatu zen mundu mailako estreinaldira: Taycan-ek gure etorkizuna da gure ondarearekin [Gehiago ...]\nVossloh-ek Lokomozio Atala CRRC-ri saltzen dio\nKiel enpresan Vossloh lokomotoraren fabrika 2018 martxoan amaitu zen. Vossloh-en CRRC, CRRC enpresa txinatarra, lokomotora guztiak fabrikatzen ari dira, lantegi honetan fabrikatutako ibilgailu txiki eta ertainak barne. [Gehiago ...]\nBursako Merkataritza eta Industria Ganberako (BTSO) presidentea, İbrahim Burkay eta BTSOko Administrazio Kontseiluko eta Batzarreko Lehendakaritzako kideek, Istanbuleko Alemaniako Kontsulatu Nagusia bisitatu zuten. Michael Reiffenstuel Alemaniako Kontsulatu Nagusiaren gonbidapen berezia Kontsulatu Eraikin Nagusian [Gehiago ...]\nYılmaz Büyükerşen alkateak eta Alemaniara joan diren udal burokratek Frankfurt udalerriak antolatutako ahizpa hirietako futbol txapelketarako, Eskişehirren irudi ederrez apaindutako metroaren hasiera ekitaldian parte hartu zuten. Eskisehir sustatzeko eskaera hau [Gehiago ...]\nVolkswagen, T-Roc talde arrakastatsuen familiako SUV eredua, Frankfurteko Auto Azokaren Cabriolet bertsioa lehenengo aldiz (IAA) aurkezten ari da. T-Roc Cabriolet filmaren estreinaldi mundialean, Volkswagen-ek beste berrikuntza bat dakar SUV klasean. Hasteko, 12-22 [Gehiago ...]\nBosch-ek gaur egungo eta etorkizuneko mugikortasuna adierazten du\nStuttgart eta Frankfurt, Alemania - Bosch-ek konpromisoa hartu du mugikortasuna ahalik eta emisiorik gabeko, seguruen eta liluragarri bihurtzeko. IAA 2019 enpresan mugikortasun pertsonalizatua, autonomoa, sarean eta elektrikoarekin konprometituta dago. [Gehiago ...]\nPorsche AG-k egindako 6 Hilean 133 Milaka Ibilgailuen salmentak\nPorsche AG-ek mundu osoko salmenten sarrerak 2019 igo ditu 9-en lehen sei hilabeteetan. Porsche AG-k 2019 ekitaldirako bere lehen sei hilabeteko emaitza ekonomikoak iragarri ditu. Porscheren salmenten sarrerak 9 ehuneko handitu dira [Gehiago ...]\n125 Urtea Motor Kiroletan\nMercedes-AMG Petronas Motorsports taldeak 125 urtea ospatu du motor-kirolean eta 1 lasterketan 200 Formulan. Mercedes-AMG Petronas [Gehiago ...]\nBursa Business World-ek mundu osora irekitzen jarraitzen du BTSO-rekin\nBursako Merkataritza eta Industria Ganberak bere kideak nazioarteko azoketara ekartzen jarraitzen du Azokaren Agentzia Globaleko eta Nazioarteko Lehiakortasunerako Garapenerako (UR-GE) Proiektuekin. Aipatutako proiektuen esparruan, Bursa-eko enpresak Alemania, Errusia eta Frantzian izan dira azken hilabetean. [Gehiago ...]\nSegurtasuna Alemaniako tren geltokietan hobetzea\nPistetan Frankfurt-eko 8 urteko haur bat hil ondoren, Seehofer Alemaniako Barne ministroak jakinarazi zuen tren geltokietan segurtasuna hobetuko zela. Horst Seehofer Alemaniako Barne ministroa 8 urteko mutiko bat Frankfurteko geltokiko pistetara bultzatu ondoren [Gehiago ...]\nRhomberg SERSA Rail Group Langileek Drone Prestakuntza jasotzen dute\nRhomberg SERSA Rail Group taldeko langile batzuek SBBren drone prestakuntzan parte hartu zuten. Ikastaroak hegazkin, drone eta segurtasun neurrien oinarri juridikoa eta teknikoa eskaintzen ditu gidaririk gabeko aireko ibilgailuetarako. Eraikuntza gune horien argazkiak ateratzea eta Fotogrametria erabiliz [Gehiago ...]\nScary Event Frankfurt tren geltokian!\nAlemaniako Alemaniako tren geltokian, 40 urteko mutil batek bere 8 urteko mutikoa eta bere ama abiadura handiko trenaren aurrean bultzatu zituen. Ama ospitalera eraman zuten bitartean, umeak bizitza galdu zuen. Frankiziako geltokian arropa ilun bat daraman gizon bat [Gehiago ...]\n86 Billion Eur inbertsioa Alemaniako trenbide sarea berritzeko proiekturako\nAlemaniak 86 mila milioi euro inbertitu nahi ditu bere historiako trenbide sarea berritzeko proiektu handienerako. Hurrengo hamarkadan 86 milioi milioi euro baino gehiago gastatzea aurreikusten da Alemanian trenbide modernizaziorako. Alemaniako Estatua, hurrengo 10 urtea [Gehiago ...]\nContinental-ek Teknologien Ekoizpena hasten du, Frankfurt Motor Show azokan\nFrankfurten Frankfurti Automobilgintzaren (IAA) aurretik irailean, 2019-ek berrikuntza batzuk aurkeztuko ditu industriako gailurraren hiru joera nagusiak islatzen dituena "Mugikortasuna Continental Life Rhythm da." Kontseiluaren presidentea Elmar Degenhart [Gehiago ...]\nDurmazlar Makine Erakusketa Aretoa Alemanian irekitzen du\nDurmazlar Makinak Alemaniako hazkundea indartu du bere showroom eta ingeniaritza zentroarekin. Konpainiaren etorkizuneko helburuak hemen ekoizten hastea da. Munduan Ömer Faruk Çiftçi-ren arabera. “Durmazlar Makine, 3 bin Staufenbergen, Hesse, Alemanian [Gehiago ...]\nTHY en Alemania-Turkia Hegaldiak MI deskontuak izango da?\nMehmet Cahit Turhan, Garraio eta Azpiegituren Ministroa, Leipzig-eko (Alemania) Garraio Nazioarteko Foroan (ITF) parte hartu zuen. Agendari buruzko galderak erantzun zituen. Turhan, Turkish Airlines Alemania-Turkia gogorarazi herritarren eskaerei aire tarifak elkarren arteko murrizketak bermatzea aldera [Gehiago ...]\n1 2 ... 77 »\nTren istripua Izmir-en! .. Merkantzien trenaren bagoiak bertan behera geratu ziren\nKARDEMİRek inbertsio berriak abian jartzen ditu Soldadu Agurrarekin\nMore Noiseless Capital baten sinadurak\nDeskontu txartelaren epea Ankarako ikasleentzako harpidedunentzat\n90 Hinge Urban Design Road-aren portzentajea bukatu da\nEskişehir Bielorrusiako Metrorako sinadura\nNoiz irekiko da Derbent tren geltokia?\nMetrobus Linearen alarmak!\nKayaş-Sincan Başkentray Line 18.4 Km luzatzen da\nYüce alkateak historiara joan nahi du trenbide sistema Sakaryara ekarriz\nBook Sorpresa Tranbia on Konya Metropolitan-etik\nAlbisteen artxiboa Aukeratu hilabetea Urriaren 2019 (354) Iraileko 2019 (555) Abuztua 2019 (508) Uztaila 2019 (633) Ekaina 2019 (504) 2019 (526) Apirila 2019 (418) Martxoa 2019 (521) Otsaila 2019 (483) 2019 urtarrila (502) 2018 eremua (620) Azaroa 2018 (504) Urriaren 2018 (435) Iraileko 2018 (517) Abuztua 2018 (486) Uztaila 2018 (506) Ekaina 2018 (581) 2018 (467) Apirila 2018 (545) Martxoa 2018 (554) Otsaila 2018 (500) 2018 urtarrila (557) 2017 eremua (509) Azaroa 2017 (427) Urriaren 2017 (538) Iraileko 2017 (455) Abuztua 2017 (505) Uztaila 2017 (479) Ekaina 2017 (477) 2017 (493) Apirila 2017 (434) Martxoa 2017 (540) Otsaila 2017 (477) 2017 urtarrila (538) 2016 eremua (487) Azaroa 2016 (631) Urriaren 2016 (657) Iraileko 2016 (542) Abuztua 2016 (608) Uztaila 2016 (485) Ekaina 2016 (661) 2016 (664) Apirila 2016 (700) Martxoa 2016 (804) Otsaila 2016 (855) 2016 urtarrila (751) 2015 eremua (799) Azaroa 2015 (640) Urriaren 2015 (624) Iraileko 2015 (428) Abuztua 2015 (493) Uztaila 2015 (505) Ekaina 2015 (535) 2015 (577) Apirila 2015 (622) Martxoa 2015 (1017) Otsaila 2015 (878) 2015 urtarrila (1077) 2014 eremua (963) Azaroa 2014 (826) Urriaren 2014 (771) Iraileko 2014 (598) Abuztua 2014 (808) Uztaila 2014 (911) Ekaina 2014 (735) 2014 (957) Apirila 2014 (972) Martxoa 2014 (864) Otsaila 2014 (720) 2014 urtarrila (733) 2013 eremua (664) Azaroa 2013 (656) Urriaren 2013 (548) Iraileko 2013 (570) Abuztua 2013 (533) Uztaila 2013 (661) Ekaina 2013 (577) 2013 (734) Apirila 2013 (1059) Martxoa 2013 (1102) Otsaila 2013 (811) 2013 urtarrila (906) 2012 eremua (911) Azaroa 2012 (1168) Urriaren 2012 (830) Iraileko 2012 (886) Abuztua 2012 (974) Uztaila 2012 (863) Ekaina 2012 (591) 2012 (445) Apirila 2012 (563) Martxoa 2012 (699) Otsaila 2012 (546) 2012 urtarrila (417) 2011 eremua (149) Azaroa 2011 (35) Urriaren 2011 (23) Iraileko 2011 (18) Abuztua 2011 (25) Uztaila 2011 (18) Ekaina 2011 (16) 2011 (13) Apirila 2011 (13) Martxoa 2011 (33) Otsaila 2011 (24) 2011 urtarrila (13) 2010 eremua (335) Azaroa 2010 (12) Urriaren 2010 (15) Iraileko 2010 (12) Abuztua 2010 (16) Uztaila 2010 (9) Ekaina 2010 (19) 2010 (6) Apirila 2010 (3) Martxoa 2010 (62) Otsaila 2010 (303) 2010 urtarrila (1838) 2009 eremua (4) Azaroa 2009 (1) Urriaren 2009 (3) Iraileko 2009 (3) Abuztua 2009 (2) Ekaina 2009 (3) 2009 (2) Apirila 2009 (3) Martxoa 2009 (9) Otsaila 2009 (4) 2009 urtarrila (3) Azaroa 2008 (1) Urriaren 2008 (1) Iraileko 2008 (2) Abuztua 2008 (1) Uztaila 2008 (2) Ekaina 2008 (2) 2008 (2) Apirila 2008 (1) Martxoa 2008 (3) Otsaila 2008 (5) 2008 urtarrila (2) 2007 eremua (2) Urriaren 2007 (2) Uztaila 2007 (1) 2007 (1) Apirila 2007 (1) Otsaila 2007 (2) 2007 urtarrila (1) 2006 eremua (1) Urriaren 2006 (3) Abuztua 2006 (1) Ekaina 2006 (2) 2006 (2) Apirila 2006 (2) Martxoa 2006 (2) Azaroa 2005 (2) Abuztua 2005 (1) Ekaina 2005 (1) Martxoa 2005 (2) Otsaila 2005 (1) 2005 urtarrila (1) 2004 eremua (1) Urriaren 2004 (3) Uztaila 2004 (1) 2004 (2) 2003 eremua (1) Urriaren 2003 (1) 2003 (1) Martxoa 2003 (1) Otsaila 2003 (1) 2003 urtarrila (1) 2002 eremua (1) Urriaren 2002 (4) Abuztua 2002 (1) Apirila 2002 (1) Martxoa 2002 (2) 2002 urtarrila (2) Uztaila 2001 (1) Ekaina 2001 (1) Martxoa 2001 (1) 2000 (3) Martxoa 1999 (1) Urriaren 1998 (2) Martxoa 1998 (1) Abuztua 1997 (1) Urriaren 1996 (1) Abuztua 1996 (2) 1995 (1) Abuztua 1992 (1) 1990 (1)


Hernaniko Palistak: III Kiniela irekien Zirkuitua GMGZ-MPB Finala Sopelan\nIII Kiniela irekien Zirkuitua GMGZ-MPB Finala Sopelan\nSopelan jokatu da kinieletako finala. Txapelketako puntuazio gehien lortu duten sei pilotari aurrez-aurre. Gorriak hasera haseratik indartsu eta garaipoena berea izan da. Txuriak zkeneko unerarte bigarren postua lortuta zeukaten baina Urdinek berdinketa lortu dute. Azkeneko tantoa ordea urdinak irabazi dute eta bigarren sailkatu dira.\nIRAZUSTABARRENA-RUIZ DE LARRAMENDI 12\nISASMENDI -HUIZI 11\negilea Hernaniko palistak en 14:00\nTag GMGZ, kiniela, MPB


Getxotik Bizkaiako txoko ikusgarrienetara - Araba - Alea.eus\nGetxotik Bizkaiako txoko ikusgarrienetara\nGetxo Turismo 2020-07-09 06:00\nLurmutur paregabeen eta Nerbioi ibaiaren bokalearen artean kokatuta, bost hondartza ditu Getxok. Herrigunetik gertu, ondo komunikatuta eta guztiz ekipatutako haregune lasai-lasaiak topa ditzakegu; olatu handirik gabekoak, eguzkia hartzeko eta txonboa egiteko ezin hobeak. Horrez gainera, paseatzeko eta gertuko txosnetan freskatzeko aukera eskaintzen dizkigute lekuok. Halaber, erdigunetik urrunago dauden hondartza basatiagoak ditugu aukeran, askotariko kirolak praktikatzeko aproposak, hala nola parapentea eta surfa.\nGetxoko Turismo Zerbitzuaren webgunean udalerrian lo egiteko eta bertoko oferta gastronomiko onenaren berri topa daiteke. Era berean askotariko planak aurki daitezke bertan, hala nola Antzeztutako Bisitak (6 euro) eta belaontzian joan-etorria (45 eurotik aurrera). Ikus webgunearen “Zer egin” atala.


Astearte, asteazken eta ostegunak: 11:00-13:00 / 17:00-20:00\nAstelehen eta ostiralak: 17:00-20:00 (soilik ekintzetarako izen-emate garaian)\nTelefonoa: 94 630 05 49 (telefonozko arreta soilik bulegoko arreta ordutegian)\nLan bila zabiltza eta ez dakizu nondik hasi? Zure lehen lana aurkitu nahi duzu? CV bat nola egin jakin nahi duzu? Ez dakizu zeintzuk diren lana bilatzeko zerbitzuak? Edo agian, zure enpresa sortu nahian zabiltza?\nEnplegu-eskaintza interesgarrienak GazteBizHitza webgunean dituzu, bertan lana bilatzeari buruzko aholkuak ere emango dizkizute.\nEuropan zehar bidaiatu nahi duzu? Ikasteko, praktikak burutzeko, lan egiteko edo bidaiatzeko erraztasunak emateko, Europa Helburu Mugikortasunaren Gida kontsultatu behar duzu. Gida horrek Europan mugitzeko beharrezkoa den guztiari buruzko irtenbideak eta informazio praktikoa biltzen ditu. Gida honekin batera, agian, Europar Batasuneko programak interesatzen zaizkizu, Erasmus+ eta Europako Elkartasun Kidegoa, besteak beste.\nEtxebizitza bila zabiltza? Independizatu nahi duzu? Ba al dago laguntzarik etxebizitzak alokatzeko? GazteBizHitza webguneak zure lehen etxea bilatzen lagunduko dizu zure zalantzei erantzunez: etxea alokatzea, kontratua, laguntzak… Lagunekin etxe bat alokatu nahi baduzu, Eusko Jaurlaritzaren Gaztelagun Planak emango dizu informazioa, alokairu bat ordaintzeko zuzeneko laguntzen bidez gazteen emantzipazioa bultzatzen baitu.\nAisialdiko hezkuntza interesatzen zaizu? Eusko Jaurlaritzako Gazteria Zuzendaritzak haurren eta gazteen aisialdiko hezitzaileen prestakuntza arautu du, baita dinamizatzaileen eta soziokulturalen prestakuntza ere.\nAisialdiko begirale, zuzendari edo dinamizatzaile izan nahi baduzu, kontsultatu diploma bakoitza lortzeko informazioa eta baldintzak.\nBoluntario gisa aritu nahi duzu jardueretan? Badira horretarako programak, hala nola Auzolandegiak programa, non jatorri desberdinetako gazte-talde batek borondatez eta eskuzabaltasunez konpromisoa hartzen duen, aldi jakin batean, gizarte-proiekzioko lan bat egiteko, jarduera osagarriekin konbinatuta. Boluntariotza-programa hauek ezagutzeko Auzolandegiak programaren informazioa kontsulta dezakezu.


Bitakora kaiera by Erein argitaletxea - issuu\nBITAKORA KAIERAObra honen edozein erreprodukzio modu, banaketa, komunikazio publiko edo aldaketa egiteko, nahitaezkoa da jabeen baimena,\njo CEDROra (Centro Español de Derechos Reprográficos, www.conlicencia.com; 91 702 19 70 / 93 272 04 47).1. argitalpena: 2016ko azaroanMaketazioa:\n© Ibon Sarasola\nL. G.: SS-2139/2016\nIbon SarasolaAlex Sarasola Sala-Patau-ri\nJokin Sarasola Sala-Patau-riOndo Sarasola, baina barkamena eska\ndezala eta entrega diezazkiola hiztegiak\ndesarme batzorde bati.\nBelarria da gramatika.\nJosu ZABALETAEuskaraz idaztea ezin da izan gimnasia\nEgitateak aldatzen direnean, iritziak aldatu\nJ. M. KEYNESAurkibideaHITZ BI13ATARIKOA:\nEUSKARA BATUAREN MIRARIA 16\nERREALITATEAREN GALBAHEA 44\nBACK TO LEIZARRAGA75ESCAPE FROM ALTUBE119HITZATZEA153Hitz biDuela bosten bat urte, Alberdania argitaletxearen gorabehera batzuk zirela medio, hitz-aspertu bat egin nuen Inazio Mujikarekin. Komentatu zidan, besteak beste, zergatik\nez nuen idazten zerbait Euskara batuaren ajeak liburuak,\nhamabosten bat urte geroago, iradokitzen zidanaz. Euskara batuaren ajeaken ifrentzua, nolabait esan. Proposamenak halako nagikeria bat eragin zidan eta horixe adierazi nion. Dena dela, hasi nintzen materialak biltzen, zer\ngerta ere: esaldiak, adibideak, iruzkin komentagarriak\nDuela urtebete edo, Kepa Altonagak Back to Leizarraga publikatu zuen. Berehala irakurri nuen eta irakurketa erabat gogo-pizgarria gertatu zitzaidan. Ikusi nuen\ntratatzen zituen puntu askotan bat nentorrela eta beste batzuetan bazegoela zer komentatu. Azken batean, nik buruan bueltaka nerabilen gaiaz ari zen, garbizalekeriaz. Altonagaren liburua garbizalekeria lexikoaz ari zen batez ere,\nbaina baita zein anaforikoaz ere. Harritu nintzen ez zuelako aipatu ere egiten garbizalekeria sintaktikoa, Altubek\nErderismos liburuaren bidez bultzatu zuena, niretzat larriena dena alde handiz.\nNire liburuarentzat pentsatu nuen lehen izenburua\nBack to Leizarraga, escape from Altube izan zen, Keparen liburuaren omenaldi gisa edo. Gero pentsatu nuen gaizki\ninterpretatua izan zitekeela, haren liburuaren arrakastaz13baliatu nahiko banu bezala edo, eta pentsatu nuen hobe\nzela izenburu hori baztertzea.\n1980. urtean, euskara batua aski finkatutzat har zitekeen unean, Harkaitz Canok bost urte bete zituen. Horrek\nesan nahi du egungo euskaldunen komunitateko kide\ngehienak-edo jaio gabeak zirela 1975ean, euskara batuaren\n“miraria” gertatu zenean. Ildo beretik uste dut ez direla\ngutxi gaur egun pentsatzen dutenak euskara batua “betidaniko kontu bat” dela. Hori gogoan izanda idatzi dut liburu honen lehen atala, “Euskara batuaren miraria”, asko\nkostaturiko miraria izan baitzen, belaunaldi berriak ezagutu beharko luketelako. Gainera, atal hori gabe ez da\nulertzen bigarren atala, “Errealitatearen galbahea” izenekoa, 2000. urteko buelta horretan euskaldunen komunitatean gertatu zen aldaketa erabakigarria azaltzen saiatzen\nLiburuaren hirugarren atalak, “Back to Leizarraga”\nizenekoak, erlatibo anaforikoez dihardu, Keparen liburuko\nargudioen ildotik. Horrez gainera atalak bigarren zati bat\ndu, erlatibo “normalez”, hots, -n atzizkiaz eratuez diharduena. Izan ere, uste dut, Beñat Oihartzabalen ildotik, ez\ndagoela batere garbi, hemen eta han agertzen diren arauak\ngorabehera, erlatibo horietako zein diren onargarriak eta\nLaugarren atala, “Escape from Altube” izenekoa, da\nliburuko garrantzizkoena nire ustez. Gaur arte ia inork hedatuki ukitu ez duen garbizalekeria sintaktikoaz dihardu,\nhau da, Altube’tar Seber-ek Erderismos bere lan ospetsuenean tankeratzen duenaz. Tamalez, Altuberen garbizalekeriak ezin sinetsizko arrakasta du gaur egun ere. Zati\nhorretan frogatzen saiatzen naiz, adibide asko erabiliz14horretarako, Altuberena dela euskarak azken laurogei urtean pairatu duen eta gaur egun pairatzen duen garbizalekeria arriskugarriena, beste garbizalekeriak baino kalte\naskoz handiagoa egiten baitio euskarazko testuen ulergarritasunari eta komunikazio ahalmenari.\nIbon SARASOLA15Atarikoa: Euskara batuaren mirariaEuskara Batuaren arrakasta da, ziur aski, euskaldunen komunitatearen historiako gertaera garrantzizkoena. “Frantziar Eskola Errepublikano” delakoak taxuturiko frantseste\nsistema ikaragarri eraginkorrak lortua zuen Iparraldean,\n1960ko urteen inguruan, euskararen transmisioa haustea,\nare herri txikietan. Urte bertsuetan, Hegoaldean, 1936an\nezarri zen diktadura zitalak itoak zituen, XX. mendearen\nhasieratik euskara berpizteko egin ziren ahaleginak. Begien\nbistakoa zen 1960ko urte inguru horretan, euskara azken\nhatsak ematen ari zela. Eta bazirudien euskaldunen komunitatean ez zegoela horren aurrean inolako erreakziorik.\nBide batezko ohar bat eskolaren garrantziaz. Jeneralean gutxietsi egiten da irakaskuntza sistema eraginkor\nbaten eragina hizkuntzen aurrerabidean. Aski da, kontrakoa frogatzeko, Espainia eta Frantzia konparatzea. Frantzian, erabakigarria gertatu da, bertako hizkuntza “arrotzak” eta patoisak ezabatzeko, aipatu berri dudan “Eskola\nErrepublikano” delakoa, XIX. mendearen hasieran ezarri\nzena. Hori ikusirik, Espainia Frantziako sistema kopiatzen\nsaiatu zen, XIX. mendearen erdialdean sorturiko Escuela\nNormal delakoaren bidez. Baina espainiar Estatuaren zabarkeriari esker, Escuela Normal horrek ez zuen lortu hizkuntza ez-espainolak jokoz kanpo uztea. Ondorioak begien bistan daude: Katalunia penintsularrean katalanaren\nosasuna aski ona da; ipar aldeko Katalunian, berriz, hil\n16zorian dago. Antzeko zerbait esan daiteke Euskal Herriko\negoeraz: diktadurak diktadura, askoz hobea da hizkuntza\nnazionalaren egoera Hegoaldean Iparraldean baino. Italian ere pairatu zituzten eskola ez-efikaz baten ondorioak.\nXIX. mendearen bigarren erdialdean egin zen italiera,\nordu arte goi klaseek baino erabiltzen ez zutena, penintsulako estamentu guztietara eskolaren bidez hedatzeko\nplangintza. Baina eskolak ez zuen lortu italiera estandarra\nhedatzea, italiar Estatu zabarrak huts egin zuelako eskola\nmaisuei italiera estandarra irakasterakoan. Tullio de Maurok bere Storia linguistica dell’Italia unitan azaltzen duenez, Bigarren Mundu Gerra ondoko italiar zinemagintzak,\nhots, italiar errealismo famatuak, zinema aretoak gainezka\nbetetzen zituenak, egin behar izan zuen eskolak egin ez\nzuen batasun lana. Nire bi semeen ama hizkuntza katalana da, eta aita hizkuntza euskara. Gaztelania, eskola publiko katalanean eta euskal eskola publikoan ikasi zuten.\nDonostiako Antigua-Luberri institutuan ikasi zuten euskara batuan idazten maila aski onean. Pozik adierazten dut\nhori.1963an, Mixel Labegeriek “Gu gira Euskadiko gaztedi berria” kanta kaleratu zuen urtean, hamazazpi urte bete nituen. Garaitsu hartan “fitxatu” ninduen Ramon Saizarbitoriak Zeruko Argian idazten hasteko. Zeruko Argia\nkaputxinoen aldizkari bat zen, gerraurrean Argia izenarekin euskaltzaletasunaren erreferentzia nagusia izan zen aldizkariaren izpiritua jaso nahi zuena. 1963 urte inguruan\negunkari tankera hartu zuen Zeruko Argia astekariak, eta17bertan “Erriak eta gizonak” eta “Gazte naiz” izenburuko\norrialdeak sortu ziren. “Erriak eta gizonak” Rikardo Arregik kudeatzen zuen, eta “Gazte naiz” Ramonek. Hiru artikulu gogoratzen ditut batez ere garai hartan orri horietan argitaraturikoak: “Ezkerra ez da inoiz hilko” Mikel\nLasak Erriak eta gizonaken emana; Ramonen “Ez naiz jatorra” eta Xabier Leteren “Betiko zezenak toreatzen”,\nGazte naizen argitaratuak.\nJakin aldizkaria, frantziskotargaiek Arantzazun argitaratzen zutena, 1956an sortu zen. Handik urte batzuetara, “Euskal-gaztedia kultura bideetan” esaldia hartu zuen\nJakinek lelo gisa. Aldizkari horretan publikatu ziren,\n1965ean, “Baionako Euskal Idazkaritza” delakoaren biltzarrak euskararen batasunari buruz hartu zituen erabakiak. Baionako Biltzar horren arima Jose Luis Alvarez Enparantza, Txillardegi, izan zen. Azpimarratu nahi dut\nTxillardegiri zor diogula, azken batean, egungo euskara\nestandar batuaren miraria: Txillardegiren eraginik gabe ez\nzen Baionako Biltzarra sortuko eta biltzar horrek ez zuen\neuskara baturako proposamenik egingo. Eta oinarri hori\ngabe, Euskaltzaindiak ez zuen, Koldo Mitxelenaren zuzendaritza erabakigarriaren pean, Euskara Batua taxutuko.\nMerezi du Baionako Biltzar horren erabakiez zerbait\nesatea. Oraingo gazteetako bat baino gehiago harrituko da,\nagian, idazkerari buruzko lehen erabakia bera irakurtzean:\n“X: goxo, xamur, xede, xekatu eta abar onartzen dira; sh, ch,\nss, s eta abar eta abar baztertzen dira”. Harridurak harridura, erabakia beharrezkoa zen garai hartan. Nahiz eta Hegoaldean, Sabino Aranaren erreformari esker, x ia erabat\njeneraldua zen, Iparraldean ch zen forma zabalduena, eta\norobat tch Hegoaldeko tx-ren ordez. Ildo beretik, j grafia18ere ez zegoen erabat zabaldua, ezta Hegoaldean ere, eta y\nzuen aurkari handiena: Jakin aldizkaria bera Yakin izan\nzen lehen urteetan. Orobat esan daiteke Baionako Biltzarrak proposatu zituen in, il grafiez, ordu arte gehienbat ñ,\niñ, ll, ill erabiltzen baitziren bustiduretarako. Horrelakoak,\ndena dela, ez ziren icebergaren punta baino. Euskal idazkeraren alderdi guztiak zeuden garai hartan halako kaos\nbaten mendean. Ez da hau momentua kaos horri buruz\njarduteko, baina argigarria da ikustea euskara batuaren\nlehen proposamen horiek aurkeztu ziren Jakinen ale bereko bi artikuluk izenburu hauek zituztela: “Amaia… nobela ixtorikoa?” eta “Utilitarismua”. Lehen artikuluaren\negileak ‘novela’ jarri balu ere ez zen inor harrituko. Beste\nartikulu baten izenburuan ‘persona’ irakurtzen dugu,\nOrtografiatik morfologiaren alorrera pasatuz, Baionako Biltzarrean proposatzen da euskara batuan erabiltzen\ndugun deklinabide osoa, ñabarduraren bat gorabehera.\nBeste horrenbeste esan daiteke aditz laguntzailearen morfologiari buruz: gera, zera eta beste salbuespenen bat alde\nbatera utziz gero, gaur egun erabiltzen dugun aditz laguntzailearen hezurdura Baionako Biltzarraren erabakietan dago.\nDena dela, euskara estandar baturako h letra proposatzea izan zen Baionako Biltzarraren erabaki iraultzaileena. Ausartuko nintzateke esatera h-a euskara batuan\nonartzeak salbatu zuela euskara batua. Koldo Mitxelena\nbezalako pertsonek bazekiten bide “egokiak” eta “zentzuzkoak” erabiliz ez zela euskararen batasuna aurrera aterako. Mitxelena bezalakoek bazekiten, orobat, ez zela\nBaionako Biltzarrarena hizkuntza batzeko egiten zen lehen19ahalegina. Kontuan zuten Azkuek gerraurrean ondu zuen\n“gipuzkera osotuaren” patua: proposamen “neurritsu” hura\ndenek txalotu zuten; txalotu bai, baina inor gutxik jarraitu\nzuen hasiera batean, eta ezta inork ere azken batean. Hak, aldiz, bandera bat eskaini zion garai hartan hezurmamitzen ari zen “Euskadiko gaztedi berria”ri. H-a izan zen\nbatasun proposamen haren ikurra, h-a izan zen euskaltzaletasunean urte haietan militatzen hasi ginen gazte itxuraz\nerradikalek behar genuen identifikazio marka, gerraurreko\nbelaunalditik bereizten gintuen estandarte itxuraz erradikala. H-ak batu gintuen, h-ak jarri gintuen abian. Mitxelenak indar berri bat ikusi zuen gazteria ñabar haren\natzean, euskara batzeko behar zen bezainbatekoa gerta zitekeen indar bat. Bazekien hizkuntza txiki eta gutxitu bat\nbatzea oso gutxitan lortzen den kontua dela, saio gehienek\nhuts egiten dutela, iberiar penintsulan bertan galegoaren\nbatasunak –autonomistek, integrazionistek eta lusistek\nnork bere bideari segika jarraitzen dute– eta asturierarenak praktikan porrot egin dutela, eta orobat beste hainbat\nhizkuntzenak Penintsulatik kanpo ere, norvegierarenak,\nadibidez. Baina bazekien orobat orduko gazteek ikusten\ngenuela, berak bezala, hura zela euskarak ez desagertzeko\nzuen azken aukera, azken trenaren azken bagoia zela hura.\nBazekien diktadura gogor baten kontra borrokatzeko\nbehar den militantziak ere zaildu egin gintuela erronka hari\naurre egiteko. Gazte ginen gazte eta ez geunden konforme,\nbaina lan militantea diziplinaz egiteko prest geunden euskara aurrera ateratzeko. Egia esan, abian jarria zegoen mugimendu aski ñabar, bai, baina aski indartsu baten bridak\nhartzea eskaini zitzaion Koldo Mitxelenari. Berak bazekien mugimendu horrek batzuetan uholde tankera har20zezakeela eta eskaintzen zitzaizkion bridak ere ez zirela oso\nsendoak. Baina gudari zahar heriotzara kondenatu hark\nonartu zuen, hala ere, erronka.\nOhar bat h-ari buruz. H bandera gisa hartzeak ez du\nesan nahi garai hartako gazteak ez ginela jabetzen letra horren garrantzia komunikatiboaz. Garai hartako gazteek\ngarbi ikusten genuen, h-a behar-beharrezkoa zela euskal\nhitzei halako nortasun eta duintasun bat emango bagenien. Duela gutxi artikulu pintoresko bat publikatu da 31\neskutik izeneko blogean, euskara batuan h-a ezartzea huts\ngalanta-edo izan zela iradokitzen duena. Kexaren bat\nomen dago umeren batek euskara batuan h-aren beharrik\nikusten ez duela-eta. Pentsatzen dut ume horrek ez duela\nikusiko, orobat, l-aren beharrik bokal artean, “yeista”\nizango baita egungo ume eta gazte –eta ez hain gazte– euskaldun gehien-gehienak bezala. Horiek horrela, pentsatzen dut ume horrek “maia” eta “maia” idaztea nahiko lukeela oraingo “maila” eta “mahaia”ren ordez. Orobat\n“etorri naiz” eta “naiz etorri”, orain “etorri naiz” eta “nahiz\netorri” idazten direnen ordez. Norbaitek azaldu beharko\nlioke ume horri ortografia, tresna kultural bat dela batez\nere, hizkuntza komunikazio premiaren mende tankeratzen\ndena eta bere legeak dituena, eta, lege horien artean, bat\nnagusia: hizkuntza baten ortografia finkatua dagoenean\naldatzen saiatzeak ez du nahastea baino ekartzen. Beherago arituko naiz puntu honi buruz. Badaezpada ere, argitu nahi dut, guk, euskara batua taxutzean, ez genuela\naurreko ortografia aldatu, aurretik ortografiak zeudelako,\nez ortografia bat bakarra.\nEta last but not least, Gabriel Arestiren eragina aipatu\nbehar dut puntu honetan. Bere Maldan behera, 1960an,21hau da, Euskaltzaindiaren lehen Batzarra baino zortzi urte\nlehenago publikatu zena hain zuzen, euskara batuan idatzia\ndagoela esan daiteke, xehetasunen bat gorabehera. â€œProfetaâ€?\nlan hori bere liburu ospetsuenarekin, lau urte geroago argitaratu zen Harri eta Herrirekin biribildu zuen. Harri eta\nHerri izan zen euskara batua eraiki genuen belaunaldiko\nidazle askok euskaraz irakurri genuen lehen liburua. Gure\nlehen euskal liburua, h-a normal erabiltzen zen liburu bat\nizan zen. Liburu hori 1964n argitaratu zen, Baionako Biltzarreko proposamenak baino urtebete lehenago.1968an Euskaltzaindiak, sortu zela 50. urteurrena ospatzeko, batzar batera deitu zituen euskaltzaleak. Batzar hura\nArantzazun egin zen, eta, Gabriel Arestiren proposamena\nmedio, euskara idatziaren batasuna izan zuen mintzagai.\nEuskaltzaindiak Koldo Mitxelenari eskatu zion Biltzarrerako txostena presta zezan. Euskara batuaren muina hezurmamitzen duen txosten horrek hasiera ezin esanguratsuagoa du:\nEzinbestekoa, hil edo bizikoa, dela uste dugu euskara batasun bidean jartzea. Haur eta gazteei euskaraz irakasten\nbaldin bazaie, eta euskaraz irakatsi behar euskara biziko\nbaldin bada, premiazkoa da guztiei batera edo bateratsu\nirakastea. Nahi eta behar dugun batasun hori, lehen urratsetan behintzat, euskara idatziarena, izkribuzkoarena da.\nEta, euskara idatziaren barrutian, irakaste lanetan dugu beharrenik batasun hori, irakurlearen atseginerako egiten den\nliteratura â€œederreanâ€? baino areago.22Mitxelenaren txostena, alde teorikoa gutxietsi gabe,\nalde praktikoetara ere zuzendu zen. Ortografian, txostenean bertan esaten duenez, Baionako Biltzarreko proposamenetan oinarritu zen, “punturik gehienak astiroago\nukituaz”. Euskara batuaren lehen pauso ofiziala zenez\nhura, ortografia zen gairik garrantzitsuena. Eta ortografiaren barruan puntu korapilatsuena, bistan da, h-aren\nHirurogeiren bat euskaltzale bildu ginen, Euskaltzaindiaren lehen Biltzar Nagusi hartan. Hori da behintzat nire oroimenak esaten didana. Euskara batuaren aldekoak gehixeago izango ginen kontrakoak baino han\nbildu ginenen artean, baina ez inondik ere gehiengo absolutua. Gogorrak izan ziren eztabaidak momentu batzuetan. Ongi gogoratzen dut, une gogor horietako baten\nondoren, Mikel Zaratek, bere hitzaldia hasi aurretik, kantatzen jarri gintuela han bilduak ginen guztiok, eta horrela\nlortu zuela giroa baretzea.\nBatzarra Euskaltzaindiaren “Adierazpen” batekin bukatu zen, “Literatura euskeraren batasunari buruz Euskaltzaindiaren agiria” izenekoa, idazkera zalantzez bete batean idatzia ematen dena eta honela zioena:\nArantzazuko billeren ondorean, han ziran euskaltzainak elkarturik, argi-bide hauek eman zituzten.\nArantzazuko batzarrea egin ondoren, Euskaltzaindiak eskerrak agertu nahi dizkie etorri diren nahiz beren iritziak\nbidali dituzten guztiei.\nLehenik ikusi duguna da guztion ustez gure hizkuntzaren\nbatasuna behar-beharrezkoa dugula. Batasuna, noski, ez\nda Euskaltzaindiak egin dezakean gauza, eta are gutxiago23bat-batean egin dezakeana. Batasun hori, euskara idatziaren batasunaz mintzatu geranez gero, euskal-idazle eta irakasleen eskuetan dago, Euskaltzaindia gidari eta laguntzaile\nArantzazun izan diren eta ez diren euskaltzaleak argibide\nbat izan dezaten, Euskaltzaindiak geroago eta astiroago argitarako dituen erabaki eta lanen aurrerapena agertu nahi\n1) Ortografiaz hortarako hautatu zen batzordeak adierazi dituen pundu gehienak onhartuak izan dira,\n2) H-ren hauzian, izan diren iritziak entzun ondoan,\nerdi-bide bat aukeratu da hasteko: alegia, begi onez\nikusiko lukeala Euskaltzaindiak letra hori bi bokal\nberdin nahiz ezberdinen artean erabiltzen hastea.\nHonek ez du esan nahi gorago jo nahi dutenen\nsaioak ez direla ongi ikusiak izango.\n3) Morfologiaz, izenen erabileraz batzordeak prestatu\nduen aintzin-lana pundu nagusietan oinharri bezala hartuaz jokatuko du, aditzarekikoa beste aldi\n4) Aztertu dira, orobat, batzordeak euskal-hitz zahar\neta berrien formaz gertatu dituen lanak, gero ere\nhori bide beretsutik hobeki lantzeko asmoz.\nAtsegin hartu du Euskaltzaindiak elkar-hizketa honetan\nagertu den giroaz, gendetasunaz eta elkar lanerako gogoaz,\neta uste du gero ere, guztion laguntzarekin bere eginkizuna\nbeteko duela. Hortan saiatuko dela.\nArantzazu-OĂąati, 1968-urrilaren 5-an24All pages:389111213141516171819InfoFavouriteLikeShareDownloadMoreBitakora kaiera Published on Nov 22, 2016 Berriro irakurri ditut orain liburu hau osatzen duten lau atalak. Iruditu zait bere hartan uzteko moduan daudela, zuzendu ditudan huskeria b...See MoreereinFollowRead moreRead moreSimilar toPopular nowJust for youGo explore